
POVEŞTI CHINEZE 


Traista cu minuni 


PE MUNIELE TIN creşteau mii de 
soiuri de flori parfumate şi ierburi din 
care se făceau tot atâtea feluri de leacuri. 

Acolo, era un sat cu nouăzeci şi nouă 
de familii care aveau nouăzeci şi nouă de 
vaci. Şi în acest sat trăia un fecioraş de 
vreo cincisprezece ani, pe nume Ta Tou, 
care, cum se crăpa de ziuă, ieşea în drum 
şi începea să plesnească din bici. La auzul 
pocnetelor de bici, cele nouăzeci şi nouă 
de vaci ieşeau singure din ogrăzi şi se 
strângeau în jurul lui, iar băiatul le mâna 
la păşune. Trecând prin văi şi căţărându- 
se pe povârnişuri, Ta Tou îşi ducea 
cireada să pască iarba cea mai bună, să 
bea cea mai bună apă. Vaciie lui erau 
grase de plesneau şi pielea le strălucea 
de parcă ar fi fost de aur. 


într-o zi de vară, pe vreme de arşiţă, 
când vacile se odihneau la umbra 
copacilor, băiatul le numără şi văzu că în 
loc de nouăzeci şi nouă avea o sută de 
vaci. Le numără încă o dată şi încă o 
dată, dar tot o sută de vaci îi ieşeau. Nu 
ştia ce să creadă, mai ales că, în 
împrejurimi, nu mai ştia nici o vacă şi nici 
nu văzuse când venise în cireada acea 
vacă străină. 

Timp de trei zile, în cireada băiatului 
au fost o sută de vaci. A patra zi, când Ta 
Tou era, ca de obicei, cu vacile la păşune, 
văzu venind spre el un bătrân cu 
sprâncenele şi barba albe ca zăpada. în 
spate ducea o traistă, iar în mână avea un 
bici. Când ajunse lângă băiat, îl întrebă: 

- Flăcăule, mi-am pierdut vaca, n-ai 
văzut-o 
tu cumva? 

Ta Tou răspunse: 

- Cu trei zile în urmă, în cireada 
mea a 
apărut o vacă în plus. Du-te şi vezi dacă e 
a ta. 

Bătrânul intră în cireada şi ieşi 
trăgând o vacă de coarne. Băiatul îi 
spuse: 

- Dacă ea ta, ia-o! 

Bătrânul mângâie vaca pe cap şi pe 
loc pielea acesteia începu să 
strălucească, iar 

coamele i se poleiră cu aur. Apoi încalecă 
pe ea şi plecă. După câţiva paşi se .opri, 
se întoarse către băiat şi-i spuse: 

- Băiete, nu ai nici o dorinţă? 

Ta Tou se gândi ce se gândi, apoi 

răspunse: 

-Ceea ce doresc eu... nu poţi 
dumneata să îndeplineşti, moşule. 

îşi amintise că fusese odată într-un 
sat mai îndepărtat unde văzuse o mulţime 
de copii care citeau din cărţi şi-i povesti 
acest lucru bătrânului. 

Atunci bătrânul zâmbi, îşi dădu jos 
traista de pe umeri şi, scuturând-o, îi 
grăi: 

- Spune, flăcăiaşule, ce vrei, că-n 
traista 
mea se găseşte orice! 

Uitându-se la traista aceea goală şi 
ne-crezând spusele bătrânului, băiatul 
râse: 

- Dacă ai, dă-mi o carte! Mi-o doresc 

de mult. 

Bătrânul îşi vâri mâna în traistă, 

scoase o 
carte şi i-o întinse. 

Fericit, băiatul luă cartea cu scoarţe 
roşii de mătase şi începu s-o răsfoiască 
imediat. Când îşi ridică privirile de pe 
carte, bătrânul dispăruse. 

Ta Tou avea acum o carte şi, deşi 
ştia numele a mii de ierburi şi de flori, nu 
ştia să 


citească. Cine să-l înveţe să citească? 
Socoti el pe degete toţi oamenii din sat: 
erau bătrâni care ştiau să povestească 
mii de poveşti, fete care ştiau să cânte 
mii de cântece, dar nu era nimeni care să 
ştie carte. Atunci Ta Tou se hotărî să înveţe 
carte singur. Arse o rămurică şi, cu 
tăciunele de la ea, începu să scrie pe 
pietre. A scris aşa până s-a lăsat noaptea. 
Deschizând cartea, literele luminau, încât 
băiatului nu-i mai trebuia lampă. Cartea 
lumina muntele, copacii, florile. în noaptea 
aceea, când învăţa mai cu râvnă din 
carte, se apropie de el o fecioară mlădie, 
împodobită nevoie mare. Fără să spună 
un cuvânt, fata se aşeză alături de el. 
Băiatul se uită la ea cu uimire, iar fata îl 
privea cu ochii-i mari, în tăcere. Aşteptă 
ce aşteptă şi, văzând că fata nu are de 
gând să plece, îi zise: 

- Pleacă, te rog, nu mă împiedica să 

învăţ! 

Cu blândeţe, fata îi spuse: 

- Dar nu te împiedic deloc. Ţi-e 
teamă să 
mă uit cum scrii? 

Fără să mai scoată un cuvânt, 
băiatul îşi văzu înainte de treabă. După 
un timp, când se uită, văzu că fata se afla 
tot acolo. Aceasta îi spuse zâmbind: 

-Ai aşezat cartea cu scrisul în jos, nu 
ştii să citeşti, e-adevărat? 

Ruşinându-se de fată, Ta Tou 

răspunse: -Aşa e, nu ştiu carte, dar 

tu ştii? -Aşa, puţin ştiu şi eu, 
răspunse ea râzând. Băiatul, 
neîncrezător, îi dădu cartea: 

- Dacă ştii, citeşte, să aud şi eu! 

Fata începu să citească. Ta Tou, plin 
de bucurie, o rugă: 

- Surioară, fii bună şi învaţă-mă şi pe 

mine! 

Mişcată, fata se opri din citit, apoi 

începu 
să-l înveţe pe Ta Tou. 

Băiatul îşi vâra în cap cu repeziciune 
tot ce-i spunea fata. îl învăţă până ce 
începură să se reverse zorile. Când 
stelele începură să se stingă de pe cer, 
când păsările începură să ciripească în 
copaci, fata se ridică de îndată, îl privi pe 
băiat, privi cartea, oftă din adânc şi, fără 
să spună un cuvânt, plecă. 

Ta Tou se simţea ca un înfometat ce 
a căpătat de mâncare, ca un însetat ce a 
căpătat de băut. A doua zi, după ce a 
păscut vacile, când se lăsă înserarea şi 
licuricii începură să strălucească, Ta Tou 
rămase în aşteptarea fetei. Luna 


se ridicase de mult pe bolta cerului şi 
băiatul se temea că fata n-o să mai vină. 
După un timp de aşteptare, deschise 
cartea şi literele luminară din nou totul în 
jur. Şi iată că fata veni. Bucuros, băiatul 
îi spuse: 

- Azi de ce ai venit atât de târziu? 
Mi s-a 
urât aşteptându-te. 

Râzând, fata se aşeză lângă el şi-l 
învăţă să citească până se lumină de 
ziuă, când, încruntând din sprâncene, se 
ridică şi plecă. A treia zi, fata veni şi mai 
târziu, aşa că nu apucă să-l înveţe decât 
foarte puţin, că păsările începură să cânte 
şi mijea de ziuă. Se uită la băiat şi, cu 
durere în glas, îi spuse: 

- Mâine seară n-am să pot 

veni. 

îngrijorat, băiatul o rugă: 

- Te respect ca pe o învăţătoare, te 
iubesc 
ca pe o soră, te rog, învaţă-mă până la 
sfârşit! 

Dacă te temi că-i drumul greu, vin eu la 
tine. 

Auzindu-l, fetei i se frângea inima şi 
ochii îi înotau în lacrirnj. Oftând, îi spuse: 

- Nu că nu aş vrea să te învăţ, nu că 


ar fi 
drumul greu. De când eram copilă mă 
aflu în 


mâinile vrăjitoarei care stă la 
miazănoapte de 


10 


Muntele Ridichiei de aur. Ea m-a trimis 
să-ţi fur cartea vrăjită, dar n-am inima s-o 
fac. 
Auzind spusele fetei, Ta Tou o 
întrebă: 
- De ce nu fugi de la zgripţuroaică? 
Cu ochii plini de lacrimi, fata îi 


răspunse: 

- Chiar şi la capătul lumii de m-aş 
duce, tot 
m-ar găsi! 


Se apropia răsăritul soarelui şi în 
grabă mare fata plecă spre miazănoapte; 
după câteva clipe, nu se mai văzu. 

A patra noapte, fata nu mai veni. Ta 
Tou era nespus de mâhnit. Tot timpul se 
uita în partea unde plecase fata, dar nu 
vedea decât munţii înalţi şi pădurea. în 
zilele următoare, flăcăul se apropie din ce 
în ce mai mult de peştera vrăjitoarei, dar 
tare se mai temea. 

într-o zi tocmai se uita spre 
miazănoapte, când văzu două lumini 
ciudate: una albă, alta roşie, care 
străluceau de-i luau ochii. Ta Tou văzuse de 
multe ori cum strălucesc stelele căzătoare, 
dar ceea ce vedea acum strălucea mai 
puternic decât orice stea. Şi apoi era ziua 
în amiaza mare. Tot uitân-du-se aşa, văzu 
că luminile nu erau prea departe şi hotări 
să se ducă până la ele. 

Merse el ce merse, până dădu de un 
arbore cu ramurile întortocheate, care 
creştea într-o crăpătură a muntelui. Pe 
una din crengile copacului se afla un 
merişor de aur şi pe alta un merişorde 
argint, care răspândeau, unul, o lumină 
aurie, iar celălalt, argintie. Ta Tou se urcă 
pe o piatră şi le smulse. Dar cele două 
merişoare se sfărâmară bucățele în 
mâinile lui. Muntele se clătină şi, uitându- 
se în jurul său, băiatul văzu că nu mai era 
pe piatra pe care se urcase. în dreapta lui 
se afla un munte de aur şi, în stânga lui, 
un munte de argint, care sclipeau de-ţi 
luau ochii. Făcându-şi curaj, băiatul porni 
înainte şi, după puţin timp, ajunse la o 
colibă de piatră cu uşile deschise. Intră şi 
în urma lui uşa se încuie singură, în casă nu 
se afla decât un pat de mărime potrivită şi o 
lampă. Vru să iasă, dar nu mai putu. 
Strigă, dar nu-l auzi nimeni. 

Pe înserate, uşa se deschise singură 
şi, când băiatul se aştepta să vadă intrând 
cine ştie ce vrăjitoare, dădu cu ochii 
tocmai de fata care-l învățase să scrie şi 
să citească. Bucuros, el o întrebă: 

- Aici locuieşti tu? 

Fata nu răspunse nimic, aprinse 
lampa şi începu să croşeteze la lumina ei. 
Oricât încercă băiatul s-o facă să 
vorbească, ea nu scoase nici un cuvânt. Ta 
Tou îşi luă cartea să înveţe, dar fata tot 
nu-l băgă în seamă. Atunci, înfuriat, băiatul 
se opri din citit, închise cartea şi se 
întinse pe pat, prefăcându-se că doarme. 
La miezul nopţii, fata se ridică, îl privi 
înlăcrimată, stinse lampa şi plecă. 

După ce se stinse lumina, băiatului i se 
păru că nu se mai află în pat, ci pluteşte 
pe valurile unei ape. Ba parcă auzea 
clipocitul valurilor şi vuietul vântului. 
Atunci deschise repede cartea şi la lumina 
ei încetă şi clipocitul valurilor şi vuietul 
vântului; se afla din nou pe patul din casa 
de piatră, iar uşa era deschisă. Acum îl 
apucase d rul de fată şi nu mai voia să 
fugă. în sinea lui se întreba de ce fata nu 
scosese nici un cuvânt când îl văzuse şi de 
ce lăcrimase când plecase. Se gândi aşa 
până se lumină de ziuă şi uşa se închise din 
nou. Băiatul aşteptă în colibă toată ziua; 
când se înnopta, fata veni, dar nici de data 
aceasta nu scoase nici o vorbă, iar la 
plecare lacrimă. Noaptea, băiatul îşi zise 
că dacă e uşa deschisă 

şi dacă nu vine fata, să se ducă să-şi vadă 
vacile. Cum ieşi din casă, dădu cu ochii 
de un munte înalt şi întunecat care se 
ridicase între muntele de aur şi cel de 
argint. Căutând în stânga şi în dreapta pe 
unde să treacă, se hotărî să se caţere pe 
muntele de aur. Şi cu cât urca, cu atât 
muntele se făcea şi mai înalt. Tot urcându- 
se, auzi la un moment dat un muget de 
vacă şi se opri mirat, întrebându-se cum 
de sunt vaci pe muntele acesta ciudat, 
apoi îşi zise c-or fi poate chiar vacile lui. Se 
uită dincotro venea mugetul şi văzu o 
cireada de vaci cu coarnele şi copitele de 
aur, cu tot trupul de aur, iar păzitorul lor 
nu era altul decât bătrânul care-i dăduse 
cartea. Bucuros, băiatul se duse la el şi-l 
întrebă: 

- Unde mă aflu, moşule? 

Văzându-l, bătrânul se sperie, dar 

răspunse: 

- Te afli în inima muntelui. Dar cum 
de ai 
ajuns aici? 

Ta Tou îi povesti cum găsise coliba de 
piatră, cum stătuse în ea şi tot ce s-a mai 
întâmplat. Bătrânul îi spuse: 

- Coliba de piatră e a vrăjitoarei, iar 
patul în 
care ai dormit e o punte îngustă 
deasupra unei 

prăpăstii. Când s-a stins lumina, fata 
urma să te împingă în prăpastie, dar 
cartea te-a salvat. Dacă nu vrei să te 
desparţi de fată, îţi voi da un lucru 
fermecat, pe care să-l pui deasupra lămpii 
când se aprinde. 

Şi zicând aceasta, vâri mâna în 
traistă şi scoase de acolo un abajur vechi 
pe care i-l dădu. Apoi, îi mai zise: 

- Păzeşte-mi trei zile vacile de aur şi 
eu am 
să mă duc să le păzesc pe ale tale. 

Nu se luminase încă şi băiatul se 
înapoie în colibă. La lumina zilei, uşa se 
închise din nou. Seara veni iarăşi fata şi 
aprinse lampa. Atunci, băiatul îi spuse: 

- Lampa asta luminează prea 
puternic. 

Să-i punem abajurul acesta. 

Se ridică şi puse abajurul deasupra 
lămpii; fata tot nu scoase nici un cuvânt. 
Băiatul se întinse pe pat şi se făcu iarăşi că 
doarme. De data asta, fata plânse în toată 
regula uitându-se la băiat cum doarme şi 
apoi se duse să sufle în lampă, s-o stingă. 
Dar, cu cât sufla mai tare, cu atât flacăra 
lămpii creştea. Cu faţa scăldată în 
lacrimi, fata smulse abajurul şi-l aruncă, 
iar acesta se prefăcu 

într-o barcă. îndată casa dispăru. Cei doi se 
urcară în barcă şi pluteau acum pe un râu 
căruia nu i se vedeau malurile. De data 
asta, fata vorbi: 
- De unde ai abajurul ăsta fermecat? 
Uitând de supărare, băiatul îi 
răspunse cu o 
întrebare: 
- Ce s-a întâmplat cu tine în nopţile 
acestea, 
de n-ai scos nici un cuvânt? 
Fata răspunse: 
- Cum aş fi putut să vorbesc cu tine 


când 
zgripţuroaica pândea să audă tot? Tu nu 
ştii, Ta 


Tou, cum mă chinuia zgripţuroaica în 

fiecare 

noapte când mă întorceam de la tine, dar, 

orice 

mi-ar fi făcut, nu aveam inima să te 

împing în 

prăpastie după ce stingeam lumina. 
Uitându-se înapoi, cei doi văzură o 

barcă 

apropiindu-se din ce în ce de ei. Speriată, 

fata 

spuse atunci: 


* 


- Ne urmăreşte zgripţuroaica! 

îşi smulse din cap un ac încrustat şi-l 
aruncă în apă. Atunci barca zgripţuroaicei 
începu să se învârtească pe loc, dar, după 
puţin timp, zgripţuroaica îşi reluă 
urmărirea. Fata îşi scoase din păr alt ac 
pe care-l zvârli iarăşi în apă şi barca 

zgripţuroaicei începu din nou să se 
învârtească. De şapte ori aruncase fata 
câte un ac în apă, până se lumină de ziuă 
şi barca se apropie de mal. Cei doi 
coborâră pe mal şi, când se uitară în jur, 
văzură că se află chiar la marginea 
satului băiatului. 

Ta Tou o duse pe fată acasă, dar, după 
puţin timp, apăru şi zgripţuroaica acolo. 
Cum intră în casă, fără un cuvânt, 
zgripţuroaica suflă asupra fetei; aceasta 
simţi dintr-o dată că îngheaţă; mai suflă 
încă o dată şi fata îşi schimbă culoarea, 
îngrijorat, băiatul îşi aminti cuvintele 
bătrânului: „Dacă n-ar fi fost cartea, de 
mult  ţi-ar fi făcut de  petrecanie 
zgripţuroaica". Luă aşadar cartea şi o 
apropie de corpul fetei; îndată aceasta îşi 
recapătă culoarea. 

Zgripţuroaica, văzând că fata nu mai 
tremura, începu să sufle asupra băiatului. 
Iar suflarea ei era mai rece decât gheaţa 
şi băiatul simţea că-i amorţesc oasele şi 
tremura din toate încheieturile. în sinea lui 
se gândea cum ar putea s-o scoată din 
casă şi atunci o luă la fugă; zgripţuroaica 
se avântă după el, gata-gata să-l ajungă. 
Când îşi strânse pumnii să se ia la luptă 

cu ea, apăru şi bătrânul călare pe o vacă 
de aur în mijlocul cirezii lui. Moşneagul 
vâri mâna în traistă, scoase o frânghie 
lungă pe care o  zvârli asupra 
zgripţuroaicei. Frânghia, ca un şarpe, se 
răsuci în jurul mâinilor şi picioarelor 
acesteia. Apoi, bătrânul zise: 

- Nu aveam de gând să te ucid, dar 
văzând 
cum tu vrei să-i pierzi pe alţii, nu te mai 
pot nici 
eu ierta. 

Apoi mai scoase din traistă un băț cu 
care o atinse pe zgripţuroaică, şi aceasta 
se făcu nevăzută. Pe locul unde stătuse 
zgripţuroaică, rămase o pată de sânge. 
Bătrânul puse frânghia şi băţul în traistă 
şi, zâmbind, zise băiatului: 

- Ți-am adus vacile. Acum ai şi carte, 
are şi 
cine să te înveţe. învaţă cât te ţin 
puterile! 

Apoi şi bătrânul şi vaca se făcură 
nevăzuţi. Băiatul se întoarse în casă şi o 
găsi tare veselă pe fată; scăpase de sub 
puterea zgripţuroaicei. Rămase alături de 
băiat şi trăiră fericiţi până la adânci 
bătrâneţi. 


Nandi 


A FOST ODATĂ un orfan, căruia de 
mic copil îi muriseră părinţii şi-l lăsaseră 
singur pe lume, fără nici un rost. 

într-o zi, nimeri într-un sat, unde 
dădu peste o grămadă de copii, care se 
jucau cu pietricele. Se apucă să se joace şi 
el cu ei. Jocul i se părea atât de nou şi de 
atrăgător, încât nu şi-a dat seama că s-a 
jucat toată ziua. Toţi copiii din sat aveau 
părinţi. La apusul soarelui, părinţii îşi 
chemară copiii acasă, numai orfanul 
rămase singur şi lihnit de foame. Se 
gândea la soarta sa amară, stând pironit 
în locul în care se jucase toată ziua şi 
privind apusul tulburător al soarelui. 
Treptat, treptat, se întunecă, apoi se făcu 
noapte, iar el sta acolo gândind: „Toți 
copiii s-au întors acasă, de bine de rău au 
un acoperiş, dar eu unde să mă duc?" 

Se gândi ce se gândi şi apoi se culcă 
într-un staul. Asta s-a întâmplat mai 
multe zile la rând. 

într-un rând, gândindu-se la soarta 
sa amară, el se întrista mai mult ca de 
obicei: „Vai! 

Bietul de mine! Decât să îndur atâtea 
necazuri, mai bine să mor". Şi se gândi la 
un mijloc ca să moară cât mai repede. 
Alese drumul care ducea spre păşune şi 
se întinse de-a curmezişul lui, ca vitele 
care vor trece pe acolo să-l calce în 
picioare. 

Din întâmplare, în aceeaşi zi, prinții 
şi prinţesele din partea locului trecură 
tocmai pe acel drum. Printre ei se afla 
însă şi prinţesa cea mai mică, Nandi, 
care, văzându-l pe orfan întins de-a 
curmezişul drumului, îl îndrăgi foarte 
mult şi de aceea merse cu atenţie pe 
drum, ocolind trupul băiatului. Prinții şi 
prinţesele începură să râdă, întrebând-o 
batjocoritor: 

- Vrei să-l iei de soţ, de-i arăţi atâta 

respect? 

Seara, cum au ajuns acasă, prinții şi 
prinţesele  spuseră şi părinţilor cele 
întâmplate. Aceştia râseră şi ei de Nandi, 
pentru mila arătată faţă de băiatul culcat 
în drum. 

Nandi, supărată de vorbele celor din 
jurul ei, hotări în sine să se mărite cu 
acel orfan, stingher pe lume, care nu era 
deloc de lepădat. Ea le ceru părinţilor 
câteva lucruri, ca să-şi întemeieze o 
familie, dar aceştia îi dădură în bătaie de 
joc un cuţit nefolositor, cu mâner scurt, şi 
un căţel cu ochii bulbucaţi. 

Nandi nu se dădu bătută în faţa 
nedreptăţii ce i se făcea şi a lucrurilor fără 
importanţă pe care le-a primit drept 
zestre, ci, dimpotrivă, plină de încredere 
şi de curaj, îşi părăsi familia nemiloasă, ca 
să se mărite cu acel orfan. Nandi ducea o 
viaţă plină de lipsuri alături de orfanul ei 
drag, cu care se înţelegea de minune. 
După o vreme, Nandi îi spuse soţului ei 
într-o zi: 

- Toţi oamenii îşi caută norocul în 
pădure. Ce-ar fi dacă te-ai duce şi tu să 
încerci? la cu tine câinele. Când îl auzi 
lătrând, să-l strigi. Dacă îţi va răspunde, 
să nu iei nimic din ce găseşti. Dacă nu-ţi 
va răspunde şi va lătra mai departe, să iei 
orice lucru ar fi şi să-l aduci acasă. 

Orfanul ascultă sfatul soţiei sale şi 
plecă spre pădure, luând cu el şi câinele cel 
cu ochii bulbucaţi. 

în pădure, cum auzi câinele lătrând, 
orfanul îl strigă şi câinele îi răspunse. Ca 
să ştie de ce latră câinele, mânat de 
curiozitate, merse înainte, tot înainte până 
dădu peste o comoară de pietre scumpe. 
Amintindu-şi sfatul soţiei sale, se hotări să 
nu ia nimic din această comoară. 

însoţit de câine, merse mai departe 
şi pătrunse mai mult în pădure şi lucrurile 
se petrecura 

ca mai înainte. Cum latră câinele, îl 
chemă şi câinele îi răspunse. Aşa s-au 
petrecut lucrurile de două, trei ori, iar el 
dădea peste grămezi de aur şi argint. 
Ascultând de sfatul soţiei sale, nu luă 
nimic şi merse tot înainte. Nu merse prea 
departe şi câinele latră iar. De data asta 
lucrurile nu se mai petrecură ca înainte. 
Câinele stătea nemişcat şi lătra întruna. 
Orfanul se duse în fugă să vadă ce este. 
Vai! Era un şarpe mare încolăcit pe 
trunchiul unui copac. Avea în gură o 
piatră prețioasă ce strălucea de-ţi lua 
ochii. Orfanul n-avea nici sabie, nici un 
topor, ci numai acel cuţit nefolositor pe 
care Nandi îl primise de la părinţii ei. 
Cum să facă? Neavând încotro, lovi 
şarpele cu acel cuţit. Cum dădu cu cuțitul, 
piatra prețioasă căzu din gură şarpelui în 
faţa sa. El ridică piatra prețioasă şi, fără 
să se uite în dreapta şi în stânga, se duse 
glonţ acasă. 

Foarte bucuros, îi dădu piatra 
prețioasă lui Nandi, care o ascunse cu 
mare grijă într-un borcan. 

într-o zi, părinţii lui Nandi dădură o 
petrecere şi mulţi oameni săraci se 
îngrămădeau pe la porţi. Nandi se duse în 
grabă la fraţii şi surorile ei şi-i întrebă: 

- Oare poate veni şi soţul meu la 

serbare? 

Fraţii şi surorile ei îi răspunseră cu 

dispreţ: 

- Oameni ca voi, fără nici un rost, 
săraci 
lipiti pământului, ce să caute la petrecere? 
Nu vă 
e ruşine? Cei care au bani pot veni. Voi cu 
ce? 
Vezi-ţi mai bine de drumul tău. 

Nandi, auzind toate acestea, le 
răspunse cu bunătate: 

-Am acasă un borcan cu varză acră. îi 
daţi voie soţului meu să vină la serbare? 

Fraţii şi surorile, din cale-afară de 
furioşi, îi întoarseră spatele şi Nandi 
plecă fără să mai scoată un cuvânt. Cum 
ajunse acasă, Nandi se sfătui cu soţul 
său: 

- Cu toate că suntem săraci şi cu 
hainele 
pe noi numai zdrenţe, nu ne ducem la 


străini, în 
vizită, ci în familia părinţilor mei. Nu 
contează cum 
arătăm. 


Soţul prinse curaj şi, ascultând-o pe 
ne-vastă-sa, luă borcanul pe umeri şi se 
îndreptă spre socri, să ia parte la 
serbare. 

în drum spre palat el văzu oamenii 
deosebit de frumos gătiţi şi drumul ticsit 
cu un şir nesfârşit de căruţe. Văzând cum 
stau lucrurile, se înfricoşa 

tare şi, pe măsură ce se apropia mai mult 
de palat, curajul îl părăsea de tot. Se opri 
în faţa templului Dai, neştiind încotro s-o 
apuce. împăratul, socotind că toti 
oaspeţii au sosit, dădu ordin să înceapă 
serbarea. însă papagalul cel bătrân al 
curţii începu să strige: 

- Oaspetele de seamă n-a venit, este 
pe 
drum. Aşteptaţi! 

împăratul, neştiind cine n-a sosit 
încă, îi întrebă pe cei care sosiseră dacă 
n-au văzut să mai vină cineva după ei. 
Oaspeţii răspunseră cu toţii într-un glas: 

- Nu mai trebuie să vină nimeni, n-am 
văzut 
pe nimeni. 

Unul dintre oaspeţi se ridică şi zise: 

- Pe drum e un om care duce un 
borcan cu 
varză acră. 

Papagalul, cum auzi, strigă: 

- Da, el este. 

Nedumerit, împăratul, neştiind cine 
poate fi acest oaspete de seamă, se duse 
singur să vadă. 

Orfanul îşi dădu seama, după 
înfăţişare, că în faţa sa stă împăratul şi, 
tremurând de emotie, spuse: 

- Tată-socru, măria-ta, n-am putut să 
vă 
aduc altceva. V-am adus puţină varză 
acră. 

împăratul era foarte înţelept. Nu 
uitase vorbele papagalului şi se gândea: 
„Acest om sărman poate să fie într-adevăr 
oaspetele de seamă". Şi plin de speranţă 
se adresă ginerelui: 

- Nu-i rău că ai adus acest borcan cu 
varză. 

Am să gust. 

Şi desfăcu borcanul. Deodată, tot 
oraşul se lumină în roşu, aşa de tare 
sclipea piatra prețioasă din borcan. 
Oamenii veniră în fugă cu mâncăruri şi 
băuturi. împăratul porunci să se aştearnă 
un covor de aur, să se bată toba şi să se 
închine cu toţii la intrarea ginerelui său 
în palat. 

Apoi el chemă toţi demnitarii să-şi 
dea cu părerea cam cât valorează piatra 
cea prețioasă. 

Fiecare demnitar credea altfel şi nu 
se ajunse la nici un rezultat. La urmă intră 
un bătrân sfetnic; acesta, văzând piatra 
prețioasă, îl sfătui pe împărat aşa: 

- Măria-ta, după părerea mea, 
această 
piatră e o comoară nepreţuită, a cărei 


valoare nu 
poate fi apreciată de mintea noastră. 
Oricum, ea 


aparţine ginerelui tău. Poţi s-o capeti, 
căci ai 

putere şi bogăţie. Dă-i ginerelui o sumă 
mare de galbeni şi el ţi-o va da cu 
siguranţă. 

împăratul găsi bun sfatul bătrânului 
său demnitar şi se hotări să dea o sumă de 
galbeni şi o parte din avere ginerelui său şi 
fiicei sale, Nandi. 

Nandi şi soţul său nu mai erau deci 
săraci  lipiţi pământului ca înainte. 
împăratul trimise oştenii şi muzicile sale, 
să-l petreacă atunci când plecă acasă. 

Nandi, auzind toba, fugi în grabă la 
sora ei şi-i zise: 

-Avenit soţul meu, auzi, bate toba. 

Sora ei răspunse cu profund dispreţ: 

- Orfanul e sărac lipit pământului, cum 
poate sosi acasă cu atâta ceremonie? 
Dacă amândoi într-adevăr sunteţi atât de 
norocoşi, atunci am să vin la voi, să mătur 
coteţul porcilor. 

Nici nu termină bine de zis aceste 
vorbe, şi-n faţa lor apăru orfanul. Sorei 
lui Nandi îi era ruşine să se ţină de 
cuvânt, dar n-avea ce face. Numai că 
buna, blânda şi dreapta Nandi o iertă. 

Ea şi soţul ei au împărţit la săraci şi 
orfani toată averea. Credinţa lui Nandi a 
rămas şi azi în popor: „Când eşti sărac, să 
nu te plângi,' când eşti bogat, să nu te 
lauzi". 

Ghitara 


VECHILE POVEŞTI spun că ghitara a 
fost născocită de un ciobănaş, pe nume 
Şuhă, care trăia în stepa Ciahar. 

Şuhă a fost crescut de bunica sa şi 
amândoi trăiau de pe urma celor douăzeci 
de oi pe care le aveau. Şuhă ducea zilnic 
oile la păscut, iar seara şi dimineaţa, când 
îi îngăduiau treburile sale, îşi ajuta 
bunica la gospodărie. 

La şaptesprezece ani, Şuhă arăta ca 
un om în vârstă. Avea un talent deosebit, 
ştia să cânte din frunză, şi păstorii din 
vecinătate erau foarte bucuroşi să-l 
asculte. 

într-o zi, deşi soarele apusese şi se 
întunecase bine, Şuhă nu se întorsese 
încă acasă. Nu numai bunica lui era 
neliniştită, ci şi păstorii din vecinătate. 

Tocmai când oamenii se frământau mai 
tare, Şuhă intră în iurtă cu ceva alb în 
braţe. într-o clipă, oamenii îl înconjurară 
să afle ce e; era un mânz abia născut. 
Şuhă, văzând cât de uimiţi sunt oamenii, 
le spuse râzând: 


- Când mă întorceam, pe drum am 
dat 
peste această sărmană fiinţă culcată la 
pământ 
şi zbătându-se întruna. Nu era nimeni în 


jur, nici 
iapa, şi mă temeam tare că va fi mâncat 
de lupi 
când se va întuneca, aşa că l-am luat în 
braţe şi 


am venit cu el. 

La puţin timp după aceea, într-o 
noapte, Şuhă se trezi din somn la 
nechezatul speriat al mânzului alb şi se 
duse îndată să vadă ce este. Când tocmai 
ieşea pe uşă, auzi răgete speriate în 
staul. Uitându-se mai atent, zări un lup 
mare, cenuşiu, care voia să se repeadă în 
turma de oi, însă în calea lui se aţinea 
mânzul alb. 

Şuhă se luptă cu lupul cenuşiu până-l 
goni. Mânzul alb era ud leoarcă. Şuhă îşi 
dădu seama că lupul cenuşiu venise de 
mult şi că datorită mânzului alb turma sa 
fusese salvată. Ca unui prieten apropiat, 
mângâindu-l, îi spuse: 

- Mânzule alb, îţi mulțumesc! 
Datorită ţie 
oile au rămas în viaţă. 

De atunci, Şuhă şi mânzul alb 
deveniră prieteni buni şi nedespărţiţi. 

Timpul trecea repede. într-o 
primăvară, în stepă se răspândi vestea că 
şeful tribului pre- 

găteşte în templul Cama o întrecere de 
călărie, fiindcă fata lui vrea să-şi aleagă de 
soţ pe cel mai bun călăreț. 

Şuhă auzi şi el această veste, dar nu 
o luă în seamă. Prietenii săi însă îl 
îndemnau să ia parte cu mânzul alb la 
întrecere. în cele din urmă, Şuhă se învoi 
şi plecă acolo cu mânzul alb. 

Când se dădu plecarea, o mulţime de 
călăreţi voinici plesniră din bici şi o luară la 
galop în goană mare, dar când ajunseră la 
locul de sosire, mânzul alb al lui Şuhă era de 
mult acolo. Atunci, căpetenia dădu ordin: 

- Călărețul cu mânzul alb să urce pe 

podium! 

Când Şuhă se urcă pe podium, căpetenia 
văzu că învingătorul era un cioban sărac şi 
de aceea se prefăcu a fi uitat promisiunea şi i 
se adresă cu viclenie: 

-îți dau trei galbeni, lasă calul şi du-te! 
Şuhă, auzind vorbele căpeteniei, se făcu foc 
şi pară, gândindu-se în sinea lui: „Cum pot 
oare să-mi vând calul?" Şi, fără să se 
gândească la urmări, spuse răspicat: 

- Am venit la întrecere, n-am venit să- 
mi 
vând calul. 

- Tu, un sărăntoc, îndrăzneşti să te 
opui 
căpeteniei? 

Slujitorii nici nu aşteptară să termine 
vorba şi începură să-l bată. îl bătură 
până îşi pierdu simţirea şi-l aruncară sub 
tribună. Căpetenia luă mânzul alb şi se 
întoarse mândru acasă. Şuhă fu salvat de 
vecini şi prieteni şi dus acasă. 

Bunica sa îl veghe cu credinţă şi, 
după numai câteva zile de odihnă, începu 
să se în-zdrăvenească. 

într-o seară, tocmai când Şuhă era 
gata să adoarmă, auzi un zgomot la uşă şi 
întrebă cine e; nu-i răspunse nimeni, dar 
zgomotul de la uşă nu înceta. Bunica 
împinse uşa şi, când văzu că e chiar 
mânzul alb, dădu un țipăt de bucurie. 
Ţipătul îl uimi pe Şuhă, care ieşi în grabă. 

- E adevărat, s-a întors mânzul alb. 

însă văzură în corpul mânzului 
înfipte vreo şapte-opt săgeți ascuţite; era 
plin de sânge şi ud leoarcă de 
transpiraţie. Şuhă, scrâşnind din dinţi şi 
stăpânindu-şi furia, îi scoase săgețile şi 
sângele ţâşni imediat din răni. Mânzul alb 
fusese rănit de moarte şi a doua zi îşi 
dădu sufletul. Ce se întâmplase? 
Căpetenia îşi invitase rudele şi 

prietenii la o masă bogată, să-şi laude 
calul năzdrăvan. Abia încălecase şi nici nu 
se aşezase bine în şa, când mânzul alb, 
dintr-o săritură, îl aruncase cu capul în 
jos. Apoi se zbătuse din răsputeri, 
scăpase din hăţuri şi o luase la goană 
printre oameni. 

Căpetenia se ridicase de jos, ţipând: 

- Prindeţi-l! Dacă nu puteţi să-l 
prindeţi, 
omorâţi-l cu săgeți! 

Săgeţile arcaşilor, iuți ca vântul şi 
dese ca picăturile de ploaie, zburau spre 
mânzul alb. Gonind fără preget, mânzul 
alb dorea să moară sub ochii stăpânului 
său drag. 

Moartea mânzului alb îl întrista mult 
pe Şuhă şi nu putu să doarmă multă 
vreme. într-o noapte, Şuhă visă că mânzul 
alb era viu, el îl mângâia, iar mânzul se 
apropia mereu şi-i şoptea: 

- Stăpâne, n-ai putea găsi un mijloc 


ca să 
nu ne despărţim, iar tu să nu te plictiseşti? 
N-ar fi 


bine să faci din oasele şi venele mele un 
in 
strument de cântat? 

Când se trezi, Şuhă se gândi să 
înfiripe un instrument muzical din oasele, 
venele şi coada mânzului alb. îl numi 
ghitară. 

De câte ori cânta, se gândea cu ură 
la căpetenia tribului, care-i răpise una din 
puţinele bucurii, şi dorul lui căpăta viaţă 
prin sunetele năvalnice. 

De atunci, instrumentul a devenit 
distracţia păstorilor, care, cum îl aud, 
uită de oboseală şi nu se mai pot despărţi 
de el. 


Două răspunsuri la o 
întrebare 


ŞIN IIUAN-CIUN e numele unui om, 
dar în acelaşi timp acest nume ne spune 
în chinezeşte că familia lui a suferit 
mizerii de zece generaţii. 

într-o zi, Şin lîuan-ciun s-a decis să 
meargă la Dumnezeu şi să-l întrebe de ce 
nu a putut scăpa de sărăcie până acum. 
Merse el ce merse, străbătu drumuri 
peste drumuri, dar de Dumnezeu nu 
dădea. Unde să fie acest Dumnezeu? se 
tot întreba el. Tot se frământa şi tot nu 
găsea răspunsul, până ce odată află în 
munţi doi bătrâni 

cu barba albă şi lungă, care îşi împleteau 
încălţăminte din paie. Cei doi bătrâni, 
ascultând păsul drumeţului, îi spuseră că 
Dumnezeu nu stă pe pământ, ci în cer; îi 
mai spuseră că el se va putea urca în cer 
cu ajutorul lor, dar cu o condiţie: dacă se 
duce la Dumnezeu, să-l întrebe în numele 
lor de ce pomul pe care l-au sădit în 
bolovani de zece ani nu vrea să crească 
deloc? Şin lîuan-ciun primi cu bucurie 
spusele bătrânilor, pentru că nimic nu era 
mai uşor decât aşa ceva. Atunci bătrânii îi 
spuseră: 

- Pune în picioare aceste încălțări de 
paie 
şi cu ele te vei sui în cer... 

Şin lîuan-ciun, încălţând ciuboţelele 
de paie, care pasămite aveau puteri 
năstruşnice, simţi cum se înalţă spre cer 
aşa de repede şi de plăcut, că nu-şi dete 
seama în cât timp ajunse în faţa lui 
Dumnezeu, căruia îi spuse că doreşte să-i 
lămurească două întrebări: una a lui şi 
alta a celor doi bătrâni. 

- Gândeşte-te bine, i se răspunse. 
Alege 
întrebarea care este cea mai de preţ, pe 
mine nu 
poţi să mă întrebi decât o singură dată, 
una din 
întrebări va rămâne fără răspuns... 

Lui Şin lîuan-ciun îi era, de bună 
seamă, tare greu să se hotărască. Parcă 
şedea între două focuri. Adică ce? Lucrul 
care îl privea pe el nu era important? Ba 
chiar foarte... că sărăcia îl apăsa de zece 
generaţii. Şi cât de mult dorea să afle 
care este cauza sărăciei... Dar, pe de altă 
parte, se gândi că şi întrebarea bătrânilor 
era importantă, mai ales că fără ajutorul 
lor nu ar fi putut ajunge aici, în cer. îi 
spuse atunci lui Dumnezeu, fără să mai 
şovăie, că un om cinstit crede 
întotdeauna că lucrurile altora sunt mai 
importante decât ale lui însuşi, şi-l 
întrebă ce-l rugase cei doi bătrâni. 
Dumnezeu, ascultându-i întrebarea 
bătrânilor, zâmbi şi îi spuse: 

- Cum poate să crească un pom dacă 
nu are rădăcinile înfipte în pământ? 
Pământul are hrană în el... 

Şi, cât ai clipi din ochi, Dumnezeu se 
prefăcu într-o lumină de aur şi pieri. 

Şin luan-ciun rămase pe gânduri. 
Repeta mereu vorbele auzite, căuta să le 
desprindă înțelesul: „Pământul are 
hrană..." Pomul nu creşte pentru că nu are 
rădăcinile în pământ, el nu are hrană, 
deci... Dar eu am pământ ca să am hrană? 

se întrebă el. îndată se limpezi la minte. 
Cu o singură întrebare primise, de fapt, 
răspuns pentru amândouă întrebările. 
Aflase deci cum că pricina sărăciei lui 
este lipsa de pământ. 

Se întoarse şi spuse celor doi bătrâni 
ceea ce auzise în cer. Pe urmă, ca să scape 
de sărăcie, Şin lîuan-ciun porni să caute 
pământ, plecă departe, departe de tot. îl 
găsi în cele din urmă, se stabili acolo şi 
cu timpul, datorită hărniciei cu care lucra 
pământul, scăpă de sărăcie pentru 
totdeauna. 


Tânărul împărat şi fata 
înţeleaptă 


A FOST ODATĂ un împărat bun la 
inimă, iubit de oameni şi respectat. 

împăratul era bătrân de acum şi 
cumplit de bolnav. Şi mai era împăratul 
mâhnit toată ziua şi toată noaptea, că în 
viaţa lui lungă nu avusese nici un fiu, care 
să-i moştenească tronul. Pe cine 

oare să aleagă în locul său? se tot 
chinuia cu gândul, neştiind ce să facă. 

într-una din zile, bătrânul împărat 
adună la curte tot poporul şi începu cu 
glasul tremurat: 

- Am trăit atât şi atâtea mi-au fost 
date să 
văd, să aud şi să petrec pe lumea asta... 
Acum 
simt însă că nu mai am multe zile. 
Spuneţi-mi, 
rogu-vă, supuşii mei, dacă am faţă de voi 
ceva 
datorii ca să vi le achit înainte de a 
închide ochii 
pentru totdeauna? Apoi mai trebuie să ne 
sfătuim 
cum să alegeţi pe cel mai bun şi mai 
înţelept dintre 
voi, care să vă cârmuiască după plecarea 
mea 
pe celălalt tărâm... 

Lumea, care ascultase în tăcere, 
izbucni într-un singur glas: 

- Măria-ta, atâţia ani lungi ne-ai 
condus cu 
pricepere şi pe nimeni nu ai jignit cu 
nimic... De 
aceea credem că este mai bine ca domnia- 
ta să 
alegi pe viitorul împărat... 

După câteva clipe de cumpănă, în 
care se gândi şi iar se gândi, împăratul le 
grăi oamenilor: 

- Eu am un vultur alb... alb. E de 


aceeaşi 
vârstă cu mine. O să vedeţi că, timp de 
trei zile 


după ce eu mă voi stinge, vulturul acesta 
nu va 

mai deschide ochii, nu va desface aripile, 
nu va ridica picioarele şi nu va mânca 
nimic. în a patra zi însă, să-l lăsaţi să-şi ia 
zborul. Va zbura el cât va zbura, apoi va 
pica pe umărul unuia dintre voi. Acela va 
fi noul împărat, pe umărul căruia se va 
aşeza vulturul alb... 

Şi împăratul bătrân muri curând. 
Vorbele lui se adeveriră. Vulturul alb nu 
deschise ochii, nu desfăcu aripile, nu 
ridică picioarele şi nu mancă nimic trei 
zile la rând... în a patra zi, lumea se 
adună pe un câmp, aduse hrană aleasă 
vulturului alb şi îl hrăni. După care 
vulturul deschise larg ochii, desfăcu larg 
aripile, înălţă cutezător picioarele şi se 
ridică într-un zbor ca săgeata mai întâi, 
apoi de sus, din tăriile albastre, parcă 
privea şi se gândea cu mare chibzuinţă la 
noul împărat. Jos, toţi aşteptau cu inimile 
tremurânde căderea din înalturi a 
vulturului alb. După planarile lui line, 
pesemne că se hotări să aleagă. Odată îşi 
smuci trupul şi pică tot ca săgeata, mai 
repede decât fulgerul în jos, până atinse 
umărul unui tânăr cioban, ce păştea oile 
în preajmă. Toți cei de faţă, nerăbdători 
să întâmpine pe noul împărat, cum 

văzură vulturul alb odihnindu-se pe 
umărul ciobanului, murmurară: 

-Vai de noi... Ce vedem? Adevărat 
este? Un cioban să ne cârmuiască? 
Hotărât, nu... Să alegem pe altul... 

în clipa aceea de cumpănă, dintre cei 
mulţi se ivi un bătrân cu barba albă, ca şi 
penele vulturului alb; el înainta în faţa 
tuturor şi le zise: 

- V-aţi uitat cuvântul către împăratul 
cel bătrân, oameni buni! Unde vă este 
cinstea? Trebuie să ne  împlinim 
făgăduiala, să facem cum a zis cel plecat 
dintre noi... Adică împăratul nostru să fie 
acest flăcău ales de vulturul alb... 

Vorbele omului cu barba ca zăpada 
fură ascultate de toţi pentru că erau 
înțelepte şi drepte. Astfel tânărul cioban 
deveni împăratul ținutului. Când primi 
această cinste înaltă, noul împărat întâi 
şi întâi prinse a împărţi oamenilor care îl 
aleseseră bogăţiile sale, pământurile, 
livezile, vitele şi pădurile. Aceştia 
începură să scape de griji şi tare se 
bucurară de fapta cea bună a împăratului 
ales. Viaţa începu astfel mai plină şi mai 
frumoasă pentru toţi locuitorii acelui 
ţinut. 

La numai câţiva ani însă, oamenii se 
gândiră că e vremea ca preaiubitul lor 
împărat să aibă soţie. De aceea îi ziseră: 

- Iubite împărat, noi din inimă dorim 


să ai 9) 
soţie, la aşadar fata cea mai frumoasă de 
soţie şi 


aduceţi-ne pe lume un copil, care să vă 
fie 
moştenitor peste ani şi ani... 

La început, împăratul cam şovăia, nu 
le răspunse hotărât. Oamenii însă nu-l mai 
slăbeau cu sfatul, ţineau morţiş să-l 
căsătorească pe împărat. în cele din 
urmă, el spuse: 

- Voi spune trei ghicitori. Aceea care 
le va 
dezlega îmi va fi soţie... 

A doua zi veniră la împărat fete şi 
fete, care de care mai frumoasă şi fiecare 
dornică să afle ghicitorile, apoi să le 
dezlege. împăratul le spuse cele trei 
ghicitori, lată-le: Cât e de mare timpul 
dintre răsăritul şi apusul soarelui? Cât e 
de lung drumul dintre cer şi pământ? Cât 
este de mare distanţa dintre adevăr şi 
neadevăr? Pentru aceste trei ghicitori, 
împăratul le dădu timp de gândire numai 
trei zile. 

Trecură două zile; fetele, cu toate 
chinurile lor şi cu toate străduinţele, nu 
putură să tălmăcească 

ghicitorile. A treia zi, care era ultima, 
unele fete porniră la drum să întrebe pe 
unul şi pe altul, doar-doar or afla 
răspunsul la ghicitorile atât de grele. Se 
întâlniră cu o fată îmbrăcată sărăcăcios, 
care aduna vreascuri uscate. 

- Hei, surioarelor, le zise fata, de ce 
tot 
umblaţi de colo-colo, ce gânduri vă 
frământă, 
spuneţi-mi şi mie...? 

- Ştim noi ce gânduri avem pentru 
împărat... 

Dar nu te priveşte pe tine, mai bine vezi- 
ţi de 
treabă... 

Fata săracă lăsă vreascurile jos şi, 
când auzi numele împăratului, se rugă de 
celelalte fete: 

- Luaţi-mă şi pe mine cu voi, fetelor... 
Şi eu vreau să-l văd pe tânărul împărat... 
Luaţi-mă şi pe mine cu voi, fetelor, se 
ruga ea cu gingăşie şi dulceaţă în glas... 

- Fie, s-o luăm, zise una dintre ele, în 
vreme ce celelalte stăteau la îndoială. Ea 
nu este o fiinţă ca şi noi? Doar nu o ducem 
în cârcă! S-o luăm... 

în zorii zilei următoare fetele se 
adunară la palat. Printre ele se afla şi 
fata săracă. 

-Adezlegat careva ghicitorile mele? 
întrebă împăratul, curios să-şi vadă 
viitoarea soţie. 

Nimeni nu scoase o vorbă. Ochii 
frumoşi şi atât de bucuroşi cu trei zile în 
urmă se plecară. Tăcerea stăpâni mult. 
Când împăratul, uimit, repetă întrebarea, 
fata săracă ieşi la vedere şi răspunse: 

- Cred că eu am găsit răspunsul 
potrivit pentru fiecare ghicitoare. 

- Dacă e aşa, atunci să te auzim, o 
îmbte tânărul împărat cu blândeţe... 

- Răstimpul dintre răsăritul soarelui şi 
apusul său este un drum de o zi, pentru că 
soarele, după cum ştie bine măria-ta şi toţi 
cei de faţă, răsare dimineaţa şi asfinţeşte 
seara... 

-Aşa este. Hai, răspunde la a doua 
ghicitoare, zâmbi împăratul. 

- Distanţa dintre cer şi pământ este 
lungă cât aceea dintre sprânceană şi 
pleoapă. După cum vedeţi, când ridic 
pleoapa pot vedea cerul, când o cobor văd 
pământul... 

- Ultima ghicitoare, zâmbi şi mai 
cald împăratul. 

- între adevăr şi neadevăr este o 
depărtare de patru degete. De ce aşa? 
Fiindcă ceea ce auzi cu urechea este 
neadevărat, dar ceea ce vezi cu 


41 


ochii este adevărat. Or, măsuraţi şi 
domniile-voastre: între urechi şi ochi este 
o distanţă tocmai de patru degete... 

- Aşa este, precum a spus, râse 
acum împăratul plin de mulţumire... 

După ce fata săracă isprăvi 
răspunsurile, lumea din juru-i se minună 
de înţelepciunea şi de isteţimea ei. lar 
împăratul, precum promisese, o luă de 
soţie. Pentru că nu era numai înţeleaptă, 
ci şi frumoasă şi îi căzuse dragă tânărului 
împărat. Mulțimea veni la curte să le facă 
urări de bine, de sănătate şi de fericire. 
Se încinse o nuntă mare, nespus de mare, 
destul să-i spunem nuntă împărătească. 

Şi de atunci înainte oamenii acelui 
ţinut îndepărtat fură  cârmuiţi de 
bunătatea, cumințenia şi înțelepciunea 
împăratului şi a împărătesei, trăind în 
tihnă şi lipsiţi de griji. 


Domnul Dung-co şi lupul 


PE CÂND MERGEA cu ochii în 
pământ, cufundat în nu se ştie ce gânduri, 
domnul Dung-co se trezi în faţă cu un lup. 
încremeni de frică şi mai multe nu. Fiara 
se propti chiar în calea sa. Dar lupul, în 
loc să-şi arate colții, începu să se jelească 
domnului Dung-co de ţi se rupea inima 
ascultându-l. Spuse că să aibă toată 
încrederea în el, că el nu seamănă cu 
ceilalţi lupi, că are suflet şi că nici un 
gând rău nu-l stăpâneşte. Domnului 
Dung-co îi mai veni inima la loc. Apoi 
lupul începu să plângă şi printre suspine 
îl rugă pe domnul Dung-co să-l ascundă 
undeva, pentru că îl urmărea generalul 
Giao, care dorea să-i răpună zilele. 
înmuiat de atâta durere, domnul Dung-co 
se hotări să-i facă un bine bietului lup 
atât de cumsecade. 

Domnul Dung-co era un om bun ca 
pâinea caldă, nu se atingea măcar de o 
insectă, de aceea şi mergea cu ochii în jos, 
nu care cumva să calce şi să zdrobească o 
furnică pe drum. Toate fiinţele mari şi mici 
au suflet, trebuie apărate, fie că ne 

fac rău, fie că nu ne fac, aceasta era 
filozofia lui Dung-co. Cine omoară o 
vietate cât de mică va fi pedepsit dincolo 
de moarte, se mai gândea domnul Dung- 
co. De aceea nu stătu mult pe gânduri şi- 
i îngădui lupului să intre într-un sac, pe 
care-l avea cu dânsul. 

La puţin timp sosi şi generalul Giao. 
Venea alergând să-i sară inima din piept. 
îl întrebă pe domnul Dung-co dacă nu 
cumva a văzut un lup trecând pe acolo. 
Inimos cum v-am spus, domnul Dung-co 
răspunse că n-a văzut ţipenie. După care 
generalul se depărta tot pe fugă, leoarcă 
de sudoare. Când socoti că a trecut 
primejdia, domnul Dung-co desfăcu sacul 
cu blândeţe şi îl invită pe lup afară. 
Lupul, de cum ieşi, îi spuse că-i e tare 
foame. Domnul Dung-co nu avea nimic de 
mâncare şi regretă acest lucru. îi spuse 
lupului să-şi caute hrană în altă parte. Dar 
prost era lupul să alerge după altă hrană 
când domnul Dung-co se afla sub botul 
lui? 

Şi îndată blajinul lup de mai înainte 
rânji colții, îşi aprinse ochii ca de jar, îşi 
zburli părul ca ariciul şi vru să se repeadă 
la domnul Dung-co. Acesta scoase un țipăt 
de cutremură zarea. Lupul 

se învârtea în jurul prăzii, cu coada 
îmbârligată, casca gura şi-şi arăta dinţii 
ascuţiţi şi fioroşi, aşteptând să-l poată 
prinde pe domnul Dung-co de unde îi 
venea mai bine, ca să-l sfâşie. Domnul 
Dung-co avu încă putere să se dea 
înapoi, să urle şi să caute să se salveze 
urcându-se rapid într-un copac. 

Atunci răsări ca din pământ un 
bătrân, un tăietor de lemne, care se afla 
pe aproape, în pădurice. Avea barba 
cenuşie, lungă, arăta a om chibzuit şi cu 
multă minte. El întrebă care e pricina 
supărării, de ce se certau cei doi, adică 
Dung-co şi lupul? I se povesti, pe scurt, 
întâmplarea. Şi moşul se scarpină în cap, 
făcu cu ochiul pe furiş domnului Dung-co 
şi apoi îşi arătă neîncrederea în ceea ce 
spusese domnul Dung-co, ceea ce bucură 
pe lup. Dar mai adăugă „judecătorul" că, 
pentru a se lămuri pe deplin cum s-au 
petrecut lucrurile, îi roagă pe cei doi să 
repete scena de mai înainte. 

Lupul, care la minte e tot lup, nu 
pricepu viclenia moşneagului şi, crezând 
că lui i se va da dreptate, intră din nou 
bucuros în sacul domnului Dung-co. 
Atunci moşul îi făcu semn cu mâna lui 

Dung-co, care însemna: leagă bine sacul la 
gură. După ce făcu astfel, moşul puse 
mâna pe un par şi lovi şi lovi pe lup atât 
de mult şi atât de tare, cu atâta sete, încât 
fiara îşi dete suflarea. Domnul Dung-co 
scăpă astfel cu viaţă. 
O fi învăţat oare ceva din 
întâmplarea aceasta? 


Fricosul 


ERA ODATĂ un om cam slab de 
minte şi tare fricos. Din zori până-n seară 
tremura ca varga şi se speria de tot ce 
vedea în jurul său, de tot ce-i ieşea în 
cale. 

într-o seară trebuia să se întoarcă 
acasă, venind din satul vecin. De fapt, lui 
îl era teamă să meargă pe drum după 
apusul soarelui. Dar, cum era o seară 
senină, cu lună plină ce lumina ca ziua, şi 
cum tot n-avea de ales, îşi luă inima-n 
dinţi şi porni. 

Pe măsură ce se apropia de 
marginea satului, unde casele se răreau 
şi trecătorii se împuţinau, groaza i se 
strecura tot mai mult în suflet. Când se 
văzu singur pe drum, fără picior de om 
împrejur, inima i se făcu cât un purice. 

Lumina lunii îi cădea din spate, 
luminându-i calea ca-n palmă. Se vedeau 
ca ziua copacii, fântânile de pe marginea 
drumului. Dar fricosul se temea şi mai 
tare. Inima i se strângea şi bătea să-i 
spargă pieptul, ochii i se holbau să-i iasă 
din orbite. Cu fiecare pas, picioarele i se 
făceau tot mai grele, de parcă avea 
încălțări de plumb. 

Hotări să nu se mai uite înainte, pe 
drum, ci să meargă cu privirea în jos, la 
picioare. Dar îşi văzu propria lui umbră: 
un cap cu părui măciucă. 

-Aoleu! Ce stafie cu capul mare! 
exclamă cu glas stins şi picioarele i se 
înmuiară. 

Trupul i se chirci, apropiindu-se de 
pământ. Umbra se chirci o dată cu el, 
ceea ce-l sperie şi mai tare. 

- Vai de mine, a apărut şi o stafie 
pitică! Drumul e plin de stafii. Cum să 
ajung acasă? 

Se gândi el cum să facă să nu mai 
vadă în ochi stafiile cele fioroase şi în cela 
din urmă găsi 

o soluţie: se întoarse cu faţa spre lună şi 
porni de-a-ndăratelea. într-adevăr, acum 
nu mai vedea nici o stafie. 

Dar, înaintând cu spatele, mergea 
mult mai încet şi, cum frica nu-l părăsise 
cu totul, dorea să ajungă mai curând 
acasă. începu să meargă mai repede. 
Obosi curând şi pe spinare începură să-i 
curgă şiroaie de sudoare rece ca gheaţa. 
Pe măsură ce se grăbea şi era tot mai 
obosit şi mai agitat, i se părea că stafiile îl 
înconjoară din toate părţile. Erau gata- 
gata să se ciocnească de el. Nici nu mai 
ştia cum să mai meargă, cum să se mai 
ferească. 

Cu chiu, cu vai ajunse bietul om până 
acasă. Dar abia puse mâna pe poartă, că 
nu mai avu putere s-o deschidă. Zdrobit 
de oboseală şi de frică, se prăbuşi lângă 
poartă, cu capul înainte. 

Dormi acolo, în  neştire, până 
dimineaţa. lar când se trezi şi-şi dădu 
seama unde se află, înlemni de frică: oare 
cum de-a putut el să doarmă afară? Dacă 
dădeau de el nişte stafii? De atunci evita 
să-l mai apuce noaptea pe drum. 


Trei-Tăişuri 


LACOMI ŞI ZGÂRCIŢI sunt toţi 
bogătaşii din lumea asta, dar unul hrăpăreţ 
şi nesătul, ca acela despre care e vorba în 
povestea aceasta, nimeni nu mai 
pomenise. Zi şi noapte era chinuit doar 
de un singur gând, ce-l ardea ca para 
focului: cum să-şi sporească averea, cum 
să mai apuce, prin înşelăciune, ceva de la 
alţii. Dacă s-ar fi putut să adune el toată 
averea de pe lume, să nu mai lase nimic 
pentru restul oamenilor - numai la asta se 
gândea. 

Lumea îl ocolea şi de multă vreme 
nimeni nu-l mai căuta. îl porecliseră 
„Trei-Lăişuri". Pe ogoarele sale nu mai 
voia să lucreze nici un localnic. Ca să-şi 
mai găsească din când în când câte un 
lucrător, Trei-Tăişuri trebuia deseori să 
se ducă departe, la oraş. 

Mergând odată la târg, Trei-Tăişuri 
întâlni un om nevoiaş şi-l ademeni să vină 
să-l slujească, să-i lucreze pământul. 
Omul se învoi. 

El avea obiceiul ca în fiecare an, 
după strângerea recoltei, să-şi plătească 
lucrătorii nu 

din grânele noi, adunate de aceştia cu 
sudoare, ci din cele vechi, rămase prin 
hambare şi magazii din anul trecut, sau 
cine ştie de când. în schimb, recolta nouă 
era dusă la târg şi vândută, 
preschimbată în argint.  Trei-Tăişuri 
adunase de-a lungul anilor o mulţime de 
argint pe care-l ascunsese peste tot, prin 
locurile tainice. 

De la o vreme începu să-l chinuiască 
gândul că va fi prădat. Visă chiar că l-au 
călcat hoţii şi i-au luat tot argintul adunat. 
Groaza i se cuibări în suflet. Nu mai 
putea dormi nopţile, se perpelea ca pe 
jar şi-l treceau toate sudorile. 

Ca să se liniştească, hotări să poarte 
argintul la el. îşi făcu buzunare adânci, 
trainice, bine cusute, şi le burduşi cu 
bucăţile de metal strălucitor, de care nu 
se mai despărţea niciodată. 

lată că în acea vară se porniră nişte 
ploi mari ce nu se mai terminau, de 
credeai că s-a spart bolta cerului. 
Şuvoaie învolburate se rostogoleau din 
munţi şi apele tulburi ale râului din 
apropiere se revărsară, inundând tot 
satul. Puhoiul năvăli atât de repede, că 
lumea nici n-apucă să fugă. în casa lui 
Trei-Tăişuri, argatul Djan se uită ce să 
salveze, la repezeală, de furia 

apelor. îmbrăcă o haină groasă, luă 
câteva turte şi le băgă în sân, apoi se 
repezi afară. Văzând că apele cresc şi nu 
mai are unde fugi, se caţără într-un 
copac mare şi rămuros din curte. 

Bogătaşul însă tot cotrobăia prin 
casă. Nu se putea hotări ce să ia cu el şi 
ce să lase. Dacă ar fi putut, ar fi luat totul 
în spinare. Apa îi ajunsese până la 
genunchi şi el tot nu ieşea. 

Umbla apoi în apă până la brâu şi tot 
nu se îndura să fugă: îi mai rămăseseră 
câteva bucăţi de argint. în cele din urmă, 
înotând prin apa până la gât şi tras de 
şuvoi ieşi din casă şi-l văzu pe Djan în 
copac. 

- Ajutor! Hei, Djan, salvează-mă! Nu 
mă lăsa! strigă el la argat. 

Om săritor, argatul îi întinse o mână 
şi-l ajută să se urce şi el în copac. Erau 
salvaţi amândoi. 

Dar ploaia nu se mai opri toată ziua. 
Turnă cu găleata şi toată noaptea. Casele 
mai mici fură înghiţite de ape. După încă o 
Zi, nu se mai vedeau nici casele mai mari. 

Cei doi se urcau mereu mai sus, în 
copac. Mai trecu o zi. Djan scoase din sân 
o bucată de turtă, rupse o bucată şi începu 
să molfăie. Bogatul 

scoase şi el o bucată de argint. Se uită la 
ea cu lăcomie: „Vai, ce frumos şi 
strălucitor e!" îşi zise. 

Şi tot aşa, când le era foame, ţăranul 
scotea câte o bucată de turtă şi mânca, 
iar bogătaşul scotea argintul şi se uita la 
el, apoi îl punea din nou în buzunar. 

Mai trezu o zi, apoi încă una. Dacă 
văzu că apele nu se retrag, Djan micşoră 
porţia de turtă pe care-şi îngăduia s-o 
mănânce în fiecare zi. Bogatul flămânzea 
şi strângea în fiecare zi cureaua cu încă o 
gaură, uitându-se cu lăcomie la argintul 
său. 

După şapte zile, apele începură în 
sfârşit să mai scadă. Trei-Tăişuri ajunsese 
numai pielea şi ciolanele, iar Djan mai 
avea doar o bucată de turtă. Bogatul nu 
mai putu răbda şi-i spuse: 

- Uite, îţi plătesc în argint bucata de 
turtă 
care ţi-a mai rămas. Dă-mi-o mie! 

Țăranul se gândi. Toată viața 
muncise din greu, dar nu reuşise să 
adune avere cât făcea această bucată de 
metal prețios. Dar nici să moară de 
foame nu-i convenea. 

- Dacă ţi-o dau ţie nu mai am eu ce 
mânca. 

Doar argintul nu ţi-a ţinut nici ţie de 
foame. Aşa 

că nu mă învoiesc. Milă mi-e de tine, dar 
de mine mi se frânge inima. 

Mai trecură câteva zile. Djan mânca 
doar câteva firimituri pe zi. Bogătaşul 
însă nu mai rezistă. Slăbi în cele din urmă 
într-atâta, încât nu se mai putu ţine în 
copac. Căzu în apă, înecân-du-se, cu 
buzunarele pline de argint. 


Banditul şi Cotonogeală 


ERA ODATĂ un bătrân care avea doi 
fii. Omul nostru avea însă o fire tare 
ciudată. Voia să se deosebească de ceilalţi 
în tot ce făcea. Tot ce făcea el, făcea pe 
dos, toate lucrurile din casă erau aranjate 
anapoda. Ce mai, toate din jur erau 
precum îi era firea. 

Până şi numele copiilor săi erau la 
fel de ciudate. Cel mare se numea 
Banditul, iar pe cel mic îl chema 
Cotonogeală. 

într-o zi, fiul mai mare trebui să plece 
undeva departe pentru o treabă 
deosebită. Bătrânul îl 

conduse până la poartă, îi dădu toate 
sfaturile de cuviinţă şi-şi luară rămas bun. 
Se uită tatăl după fiu până când acesta se 
pierdu în zare. Atunci îşi aminti că a uitat 
să-i spună un lucru important. Pomi după 
el. Dar, după ce merse o bucată de drum, 
îşi dădu seama că nu-l mai poate ajunge, 
începu să-l strige cât îl ţinea gura: 

- Banditule! Banditule! 

Trecătorii, văzând un om bătrân că 
strigă aşa în urma unuia mai tânăr, 
alergară după. cel tânăr, îl prinseră şi-l 
legară fedeleş. 

Bătrânul înţelese că a făcut o 
greşeală şi alergă să explice oamenilor 
încurcătura. Dar cum el avea mersul aşa 
încet, îl strigă pe fiul său mai mic în 
ajutor: 

- Cotonogeală! Cotonogeală! Scapă 
Banditul! 

Trecătorii începură să-l lovească din 
toate părţile, care cu ce apuca, pe 
feciorul mai mare. Şi erau cât pe-aci să-l 
omoare în bătaie, dacă nu ajungea la timp 
Cotonogeală, să-l scape. 


Poveste fără sfârşit 


TRĂIA ODATĂ un împărat, căruia 
mai mult decât orice pe lume îi plăcea să 
asculte poveşti. 

împăratul îi pusese pe toţi să-i 
povestească. Dar nu ştiu cum se făcea că, 
tocmai când se ajungea la ceva 
interesant, povestea se termina. Aceasta îl 
supăra pe împărat din cale-afară şi 
poruncea să fie omorât povestitorul. 

împăratul nu voia să asculte poveşti 
obişnuite şi i-ar fi plăcut o poveste care 
să nu se termine niciodată. în fiecare zi 
trimitea slujbaşii şi soldaţii în toate 
părţile, să-i aducă oameni care ştiau 
poveşti. 

Oamenii îşi alegeau poveştile cele mai 
lungi, dar chiar şi poveştile cele mai lungi 
aveau un sfârşit. Toți povestitorii 
împăratului erau omorâţi după aceea şi 
nici un om nu se mai încumeta să meargă 
la palatul împăratului. 

Odată, la împărat veni un tânăr El 
nu se temea deloc şi îi spuse împăratului 
că ştie o poveste fără sfârşit. 

- Demult, demult, începu el, trăia 


un îm 
părat foarte bogat, ca nimeni altul. 
Grâne avea 
atât de multe, încât oamenii nici nu ştiau 
unde să 
pună recolta. Atunci a chemat un dulgher 
şi i-a 
poruncit să-i construiască un hambar 
atât de 
mare, încât să nu i se vadă capătul. Şi 
dulgherul 

i-a făcut un astfel de hambar. Din 
vremurile cele 


mai îndepărtate şi până în ziua aceea nu 
se 

văzuse un hambar mai mare. Boabele de 
grâu 

ajungeau până sus. Dar, când l-au 
construit, 

n-au băgat de seamă că rămăsese o 
spărtură 

nici mică, nici mare, cât ar încăpea o vrabie. 
Stoluri 

de vrăbii zburau spre hambar. Aşadar, 
venea 

prima vrabie, intra în hambar şi ciugulea 


grăunţe, 

venea cea de a doua se îndestula şi ea, 
apoi a 
treia, apoi a patra, după aceea mai venea 
una şi 
încă una... 


împăratul, care asculta cu atenţie, 
văzu că aici povestea se repetă şi, 
nemaiavând răbdare, îl întrerupse pe 
tânăr şi-l întrebă: 

- Nu-i aşa că vrăbiile au luat toate 
gră 
unţele? Ce s-a întâmplat după aceea? 

~ Ele nu le-au luat pe toate, nu aveau 
de ce să se grăbească, răspunse tânărul. 

Cum dorea foarte mult să ştie ce s-a 
întâmplat mai departe, împăratul întrebă 
iar: 

- De exemplu, dacă toate grăunţele ar 
fi fost luate, ce ar fi urmat? 

- Imediat veţi afla ce s-a întâmplat 
după aceea, trebuie doar să aşteptaţi 
până când toate grăunţele din hambar 
vor fi luate, zise tânărul. 

împăratul ardea de nerăbdare să ştie 
ce s-a întâmplat după aceea şi-i ceru 
tânărului să-şi continue povestea. 

Din zori şi până-n seară tânărul 
repeta întruna: vrabia a venit, vrabia a 
zburat, a luat grăunţele şi a zburat afară. 
Şi aşa zile în şir a tot povestit neîncetat, 
trecând de la o vrabie la alta. 
Nemaiavând răbdare, împăratul îl întrebă 
iar: 

-Au terminat toate grăunţele? 

- Nu încă, răspunse tânărul. 

Trecu o zi, trecu o noapte, trecură 
astfel multe zile şi multe nopţi. Dar 
vrăbiile tot n-au putut termina grăunţele 
din hambar. împăratul se înfurie din ce în 
ce mai tare. 

- De ce până acum n-au mâncat 
toate 
grăunţele? îl întrebă în cele din urmă pe 
tânăr. 

- Nu puteau aşa de repede, pentru că 
ham 
barul era mare, nici nu se ştia câte boabe 
erau. 
Cine ştie cât timp ar fi trebuit să treacă 
pentru ca 
vrăbiile să termine tot ce era depozitat 
acolo. 

împăratul nu mai vru să asculte mai 
departe această poveste şi porunci să fie 
omorât tânărul. Dar acesta îi spuse: 

- De fapt v-am spus o poveste fără 
sfârşit. 
Sfârşitul ei încă nu se vede. Cum puteţi 
să mă 
omorâţi? 

împăratul nu putu să-i răspundă 
nimic şi-l lăsă să plece acasă. 


Comoara 


ODATĂ, un prefect avea de judecat 
furtul unor bijuterii. Hoţii, ştiind că 
prefectul este foarte lacom, îi spuseră că 
vor să-i dăruiască lui comoara şi-l roagă 
numai să fie binevoitor faţă de ei şi să-i 
ierte. 

Prefectul lăsă să se înţeleagă că-i 

ajută. 

- Stăpâne, spuseră hoţii înainte de 
plecare, comoara este ascunsă în această 
cutie roşie, care este fermecată. Omul care 
o va deschide trebuie să fie cinstit. Dacă 
însă nu este curat la suflet, atunci 
comoara poate să dispară într-o clipă. 

Prefectul ştia cum este el şi cu o 
asemenea condiție nu îndrăznea să 
deschidă cutia şi să vadă comoara. 

Dar într-o zi nu mai rezistă, pregăti o 
masă la care invită pe slujbaşii lui. După 
ce toţi au închinat de trei ori şi şi-au golit 
paharele, prefectul scoase cutia roşie 
sculptată şi spuse: 

-în această cutie este ascunsă o 
comoară, dar o poate deschide numai un 
om drept, a cărui conştiinţă este absolut 
curată. Dacă un om cu conştiinţa pătată 
deschide cutia, comoara va dispărea 
imediat. Astăzi v-am invitat cu un scop: 
cel mai cinstit dintre voi să deschidă 
cutia. 

Spunând acestea, prefectul se aşeză. 
Trecu mult timp şi toţi se uitau unii la 
alţii, neîndrăznind să vorbească şi cu atât 
mai mult să se apropie de cutie. Prefectul 
se supără. Atunci unul dintre servitori, 
care le turna vin, spuse: 

- Stăpâne, permiteţi-mi să o deschid 

eu. 

„Să permit unei slugi să deschidă 
cutia cu o asemenea comoară nu prea 
este potrivit", se gândi prefectul, dar, 
cum nimeni nu îndrăznea, n-avu încotro 
şi trebui să accepte. 

Musafirii începură să se agite, se 
sculară de la locurile lor şi înconjurară 
cutia. Vorbeau între ei şi aşteptau, 
lungindu-şi gâturile. în sfârşit, servitorul 
deschise cutia şi atunci se auzi ţipătul 
prefectului. Cutia era goală. 


Păsările nevăzute 


TRĂIA ODATĂ în China o fată care 
se numea Ciju lu-tai. Era tare frumoasă şi 
deşteaptă; nu numai că desena frumos 
dragonii şi broda pasărea Phoenix, dar 
cunoştea şi hieroglifele şi putea să 
citească şi cărţile vechi. 

într-o zi, lu-tai se hotărî să meargă în 
oraşul Hancijou la un cărturar vestit, ca 
să înveţe de la 

el înţelepciunea. Dar ştia că obiceiurile 
locului nu îngăduiau fetelor să meargă 
singure spre ţinuturi îndepărtate. 

Aşa că lu-tai se îmbrăcă în haine 
bărbăteşti şi o porni pe drumul ce duce la 
Hancijou. Ajungând la cărturar, se plecă 
în faţa portretului lui Confucius şi după 
aceea în faţa cărturarului, şi dădu bineţe 
tuturor învăţăceilor. 

Printre discipoli era un tânăr pe 
nume Lian Şan-bo. De la început, tânărul 
îi plăcu fetei. Şan-bo era nu numai frumos 
şi bun, dar învăţa şi foarte bine. Pe zi ce 
trecea, prietenia lor devenea tot mai 
trainică. Nici o clipă nu se despărţeau 
unul de altul, dar tânărului nici prin cap 
nu-i trecea că lu-tai este fată. Ea desigur 
nu i-a destăinuit decât pe jumătate 
secretul ei, iar pe tânărul cufundat în 
învăţătură era uşor să-l amăgească. 
Ceilalţi învăţăcei nici pe departe nu se 
gândeau la aşa ceva. Şi nimeni nu a 
observat nimic în afară de soția 
cărturarului, care-i şi spuse acestuia într- 
o bună zi: 

- Oare tu nu vezi că lu-tai este 
îmbrăcată bărbăteşte? 
- Dar ce-ţi veni?! se miră cărturarul. 

- Bărbaţii, când se înclină în faţa 
portretului lui Confucius, se lasă mai 
întâi pe genunchiul stâng, iar femeile pe 
cel drept. Cum de nu ai observat că, în 
ziua câni lu-tai a venit pentru prima dată 
la şcoală şi s-a înclinat în faţa lui 
Confucius, s-a lăsat pe genunchiul drept? 
- Ei, asta era prea puţin pentru a fi 
siguri că este fată, zise cărturarul. Vezi, 
lu-tai nu s-a mai trădat prin nimic 
altceva. 

Şi cum femeia nu l-a convins, 
cărturarul nu o crezu. Dar ea nu s-a lăsat. 
Cum să n-o creadă bărbatul? 

într-o zi, soţia cărturarului o invită 
pe lu-tai la ea acasă, îi dădu vin şi după ce 
bău puţin fata, nefiind obişnuită, se 
îmbată repede şi-i spuse tot adevărul. 

Trezindu-se dimineața,  lu-tai îşi 
aduse aminte că a dezvăluit taina sa soţiei 
cărturarului. Nu mai putea să rămână în 
şcoală. îi spuse lui Lian Şan-bo că trebuie 
să se întoarcă fără zăbavă acasă. Inima 
tânărului se umplu de tristeţe. Se gândi 
la mii de motive şi la sute de mijloace 
pentru a-şi reţine prietenul. Dar totul a 
fost în zadar, lu-tai îşi adună lucrurile, iar 
Lian Şan-bo, mâhnit, 

o conduse la plecare. Au mers mult 
împreună şi nu aveau putere să se 
despartă şi mereu  amânau clipa 
despărțirii. 

Oraşul rămăsese departe în urmă, dar 
Şan-bo tot mai mergea alături de 
prietenul său. lu-tai tare ar fi vrut să-i 
spună tânărului cine este ea în realitate. 
Nădăjduia că tânărul se va îndrăgosti de 
ea şi că se va putea cândva ca soarta să-i 
unească. Dar fata nu putea să-i spună 
direct şi se hotări să-i dea de înţeles prin 
pilde. Văzând pe cer o pereche de 
lebede, lu-tai spuse: 

- Frate Şan-bo, priveşte perechea de 
lebede 
care s-a ridicat sus, sus, deasupra lacului. 
Vezi 
cum lebăda a zburat în faţă, iar soţul ei 
zboară 
după ea. Ce bine se simt împreună! 

Dar Şan-bo nu înţelese la ce se gândea 
fata. Mai merseră puţin şi din nou spuse 
lu-tai: 

- Frate  Şan-bo, vezi tăietorul de 


lemne care 
coboară din munţi? Pentru soţia şi copiii 
lui duce 


el vreascuri. Acum va fi cald în casa lor. 
Iarăşi nu înţelese Şan-bo despre ce e 
vorba. După o vreme, lu-tai spuse: 
- Frate Şan-bo, priveşte perechea de 
gâşte 
sălbatice, care se rotesc deasupra 
noastră, lată, 

una s-a întors spre răsărit, iar cealaltă 
spre apus. Gâşte, gâşte, de ce vă 
despărțiți?  Zburaţi împreună mai 
departe! 

Şi Şan-bo tot nu înţelese nimic. 

- Frate lu-tai, mie îmi este foarte 
greu. Vezi, în curând trebuie să ne 
despărțim, iar tu te-ai apucat să vorbeşti 
despre păsări şi tăietori de lemne. Nu 
despre aceasta ar trebui să vorbim! 
spuse supărat Şan-bo. 

- Bine, dacă tu nu vrei, eu nu voi mai 
spune nimic, iar vremea despărțirii deja a 
sosit, tu şi aşa m-ai condus destul de 
departe. 

- Dar eu nu pot, lu-tai, să mă 
despart de tine. Dă-mi voie să te mai 
conduc puţin. 

- Frate Şan-bo, îţi mulţumesc foarte 
mult pentru prietenia ta. Aş vrea ca 
înainte de a ne despărţi să-ţi spun un 
lucru foarte important. Tu încă n-ai o 
logodnică, iar eu acasă am o soră, care- 
mi seamănă foarte mult, este deşteaptă 
şi-ţi va fi o soţie bună. Cum ajung acasă 
am să vorbesc cu tata să primească să o 
mărite cu tine. Eşti de acord? Numai să vii 
la noi cât mai repede. Mă voi strădui să 
aranjez totul. 

- Neapărat voi veni la voi! exclamă 
Şan-bo. 

Mai merseră câţiva paşi. Un râuleţ 
le tăie calea, lu-tai privi apa şi-i spuse lui 
Şan-bo: 

- Uită-te, Şan-bo, oare râuleţul este 

adânc? 
Du-te repede în sat după bețe de bambus, 
ca să 
facem o plută şi să trecem pe malul 
celălalt. 

Şan-bo se îndreptă spre sat, iar lu- 
tai, în acest timp, trecu pe malul celălalt. 

Când  Şan-bo sosi  gâfâind cu 
legătura de bețe, lu-tai era deja pe malul 
celălalt. 

- Frate lu-tai, de ce nu m-ai aşteptat 
şi pe mine? De ce ai trecut singur apa? 

- lartă-mă, frate $Şan-bo, dar este 
timpul să ne despărţim. Nu mă conduce 
mai departe şi întoarce-te acasă. Numai 
să nu uiţi făgăduiala. Vino la noi cât mai 
repede! 

Timpul trecu pe nesimţite, lu-tai de 
mult locuia iar acasă. într-o dimineaţă, 
Lian Şan-bo îşi aduse aminte de cuvintele 
prietenului lu-tai despre sora lui,şi de 
promisiunea pe care i-o făcuse. Şi în 
aceeaşi zi purcese la drum. 

Ajungând la casa lui lu-tai, tânărul 
bătu la poartă şi spuse pricina venirii 
sale. A fost invitat să ia loc în sala mare, 
unde aşteptă până i se uri şi nimeni nu 
veni la el. 

Nu trecuse mult de când părinţii lui 
lu-tai  reuşiseră să o mărite fără 
consimţământul ei. De “oea ea nu putu 
să vină. îi venea foarte greu să-şi vadă 
prietenul. Şan-bo era plin de speranţe, dar 
degeaba, nimeni nu se arăta. 

în sfârşit, tânărul îşi  pierdu 
răbdarea, se supără şi, nemaiţinând 
seama de cei şapte ani de acasă, făcu un 
mare tărăboi şi sparse toate vasele din 
sală. 

Lui lu-tai nu-i mai rămase altceva de 
făcut decât să meargă la el. De-abia 
acum a înţeles Şan-bo că prietenul său 
nu era băiat, ci fată, într-adevăr 
frumoasă, într-adevăr ca o zână. Acum a 
înţeles Şan-bo că prietenul cu care a stat 
la masă este fată. Privind cu speranţă la 
lu-tai, o întrebă: 

- îţi aminteşti despre ce am vorbit 
când ne-am despărţit? 

- Da, dar atunci nu ţi-am spus să vii 
cât mai repede? Tu ai sosit târziu. Noi nu 
avem voie nici să visăm unul la altul. 
Părinţii deja m-au dat în familia Ma. 
Acum aparţin acestei familii şi nu am voie 
nici măcar să mă văd cu tine. 

-Aj, ai! 

Doar atât a mai putut să rostească 
Şan-bo, reţinându-şi lacrimile şi, zdrobit 
de supărare, se întoarse acasă. 

Tânărul se îmbolnăvi de dorul ei, 
pentr ză dragostea lor era nefericită. 
Nici un fel de lea iu te poate vindeca de 
această boală. Pe patui ~.e moarte, Şan- 
bo o rugă pe maică-sa să se ducă la lu-tai 
şi s-o întrebe dacă nu ştie cumva un mijloc 
de a-l salva. 

Fata o ascultă cu tristeţe pe mama 
prietenului ei iubit şi-i spuse: 

- Numai coarnele bătrânului dragon 
vor 
vindeca boala lui. 

Când mama lui Şan-bo îi transmise 
răspunsul lui lu-tai, tânărul înţelese că nu 
mai există scăpare şi că boala lui e fără 
leac. 

Şan-bo îi spuse mamei sale: 

- îngroapă-mă lângă drumul care 
duce de 
la casa Ciju la casa Ma! 

Sosi ziua nunţii lui lu-tai. Mirele Ma, 
plin de sine şi ţanţoş, ieşi la poartă să 
întâmpine litiera de nuntă, care se 
îndrepta spre casa lui, dar o aşteptă în 
zadar. 

Când  culii' treceau pe lângă 
mormântul lui Şan-bo, fata le porunci: 

- Opriti litiera! 

Şi, în aceeaşi clipă, ea sări din 
litieră şi îngenunche la mormânt. 

Se auzi atunci un sunet şi dintr-o 
dată mormântul se deschise, lu-tai sări în 
el. Oamenii alergară într-acolo, dar nu mai 
apucară s-o prindă. Mormântul se închise 
pe neaşteptate şi în mâna lor rămase doar 
o bucată din fusta lui lu-tai. Când oamenii 
lăsară pânza din mână, ea se transformă 
într-un fluture, care se înălţă sus, sus de 
tot, purtat de vânt. Şi oamenii duseră la 
casa Ma litiera goală. înfuriat, mirele îşi 
adună toate slugile şi le porunci să 
deschidă mormântul. 

Au deschis mormântul, dar sicriul 
era gol. Numai două păsări zburară din 
mormânt şi se aşezară pe un copac lângă 
casa Ma. Dar nimeni nu le putea vedea. în 
schimb, se auzea trilul lor vesel. Una din 
ele ciripea: 


- Ma, bogatule stăpân, 
De ce stai singur Cuc? 


1 Culi - muncitori asiatici. 

Iar cealaltă adăugă: 


- Ruşine, ruşine, mire Ma, 
De ce e-atât de liniştită casa 
ta? Nu ai în ea nici musafiri, 
nici vin, Unde este acum 
nevasta ta? 


Auzind aceste cuvinte batjocoritoare, 
mirele Ma nu putu să mai îndure ruşinea şi 
se aruncă în râu. Şi până în zilele noastre 
se plimbă în acel râu peştele „cu solzi 
verzi". Acesta este chiar mirele Ma. Şi 
cele două păsări nevăzute zboară uneori 
deasupra râului, ciripind vesele şi făcân- 
du-i în ciudă. 


Piatra lui Hai Li-pu 


DEMULI, DEMULT DE TOT, era un 
om pe care-l chema Hai Li-pu şi, pentru 
că îşi câştiga existenţa din vânat, lumea îi 
spunea „Vânătorul Hai Li-pu". 

îi plăcea foarte mult să ajute pe alţii: 
păsările şi animalele vânate nu erau numai 
pentru sine, ci le împărțea familiilor 
sărace, după numărul persoanelor, şi de 
aceea Hai Li-pu era iubit de toată lumea. 

într-o zi, Hai Li-pu se duse să vâneze 
în inima munţilor, lângă o pădure deasă; 
acolo văzu un şarpe alb dormind sub un 
măceş şi se strecură tiptil pe lângă dânsul, 
ca nu cumva să-l trezească. Nu mult după 
aceea trecu în zbor deasupra capului său 
un cocostârc, care ţinea în gheare 
şarpele alb. 

- Ajutor! Ajutor! striga şarpele. 

Hai Li-pu întinse în grabă arcul, 
puse săgeata şi ochi cocostârcul, care 
căzu mort la pământ, şi şarpele scăpă cu 
viaţă. Hai Li-pu îi zise cu blândeţe 
şarpelui alb: 

- Bietul de tine, întoarce-te repede 
şi 
caută-i pe tatăl şi pe mama ta! 

Şarpele alb dădu din cap în semn de 
mulţumire şi ieşi grăbit din tufiş. Hai Li- 
pu îşi strânse arcul şi se întoarse acasă. 

A doua zi, Hai Li-pu, trecând prin 
locul pe unde fusese cu o zi mai înainte, 
zări o grămadă 

de şerpi, iar şarpele alb îi ieşi în 
întâmpinare. Lui Hai Li-pu i se păru 
foarte ciudat şi se gândi să-i ocolească, 
însă şarpele alb îl opri: 

- Bunul meu salvator, ce mai faci? 


Poate 
nu mă mai recunoşti? Sunt fiica 
împăratului 


şerpilor. Ieri mi-ai salvat viaţa. Tata şi 
mama 

m-au rugat să te întâmpin şi să te invit la 
noi 

acasă. Tata şi mama vor să te 
răsplătească. 

Hai la noi acasă şi orice-ţi vor da în dar 
tata 

sau mama, să refuzi şi să ceri numai 
piatra 

prețioasă din gura tatii. Când vei avea 
acea 

piatră prețioasă în gură, vei putea înţelege 
limba 

tuturor animalelor, dar ceea ce vei auzi 
trebuie 

să ţii numai pentru tine, nu trebuie să spui 
altora; 

dacă vei spune altora, te vei preschimba 
în 

stană de piatră. 

Hai Li-pu încuviinţă din cap şi se ţinu 
după şarpele alb. Cu cât mergea, cu atât 
i se făcea mai frig. Merseră, merseră 
până dădură de o cămară cu tot felul de 
bogății, unde şarpele alb îi zise: 

- Tata şi mama nu te pot invita în 
casă. 

Aşteaptă-i în faţa uşii până vor veni să-ţi 
vor 
bească. 

Nici nu termină bine vorba şarpele 
alb şi împăratul şerpilor îl şi întâmpină 
foarte respectuos pe Hai Li-pu: 

- Dumneata ai salvat-o ieri pe fiica 
noastră 
iubită. îţi mulţumesc! Aici este cămara în 


care ţin 
lucrurile cele mai rare. Te rog să intri şi 
să-ţi alegi 


orice îţi va plăcea, oricât de scump ar fi! 

într-o clipă, uşa cămării fu deschisă. 
Hai Li-pu intră şi văzu că erau numai 
pietre preţioase şi perle, ce străluceau de- 
ţi luau ochii. Bătrânul împărat îl conduse 
pe Hai Li-pu până-n fundul cămării şi-i 
arătă toate comorile ce se aflau acolo, o 
sută opt la număr, însă el nu-şi alese nici 
una. Atunci împăratul şerpilor îl întrebă 
mirat: 

- Bunul meu salvator, nu-ţi place 
nimic din 
câte vezi aici? 

Hai Li-pu, fără să ezite, îi răspunse: 

- Cu toate că aceste odoare sunt 
foarte 
frumoase, ele pot fi doar podoabe, ceea ce 
nouă, 
vânătorilor, nu ne este de folos. Dacă vreţi, 
într-a 
devăr, să-mi daţi un dar ca amintire, vă rog 
să-mi 
dăruiţi piatra prețioasă pe care o ţineţi în 
gură. 

împăratul  şerpilor, când auzi, 
rămase pe gânduri, se gândi ce se gândi 
şi, neavând încotro, 

îşi scoase piatra prețioasă din gură şi i-o 
dădu lui Hai Li-pu. Acesta primi piatra 
prețioasă, îşi luă rămas bun de la 
împărat, iar şarpele alb, la despărţire, îi 
aminti din nou: 

- Cu această piatră poţi şti totul, 


însă nu 
trebuie să spui nimic altora. Altfel vei fi 
în mare 


primejdie. Ține bine minte acest lucru! 

De atunci, Hai Li-pu vâna mai uşor 
prin munţi. înțelegând limba tuturor 
vieţuitoarelor, ştia ce animale sunt în 
Muntele Mare. 

Aşa trecură câţiva ani. într-o zi, pe 
când vâna, auzi deodată un cârd de păsări 
care treceau în zbor vorbind: 

- Haideţi mai repede în alt loc! 


Mâine va fi 
prăpăd. Vine puhoi de ape şi nu se ştie 
cine va 


mai scăpa cu viaţă... 

Cum află acestea, Hai Li-pu se 
nelinişti tare, nu mai avu chef să vâneze, 
se întoarse în grabă acasă şi le spuse 
tuturor: 

- Să fugim cât mai repede! Cine nu va 
pleca 
acum, va regreta. 

Oamenilor li se păru foarte ciudată 
purtarea lui Haf Li-pu. Unii nu credeau că 
poate să fie adevărat, alţii bănuiau că 
vânătorul şi-a pierdut minţile. 

Hai Li-pu lăcrima amar şi gândea: 
„Toată lumea aşteaptă ca eu să mor mai 
întâi şi apoi or să mă creadă". 

Bătrânii veniră la el şi-i spuseră: 

- Niciodată nu ne-ai păcălit, dar de 
unde ştii că acest munte se va prăbuşi, 
că apa va fi atât de mare încât va îneca 
totul? Cum ai aflat? Te rugăm să ne spui! 

Hai Li-pu se socoti: „Nenorocirea va 
veni îndată! Dacă voi fugi eu singur, 
ceilalţi vor muri cu toţii. Se poate să fac 
una ca asta? Mai bine mă sacrific şi-i 
salvez pe ei". 

De aceea le povesti cum căpătase 
piatra prețioasă, cum îl ajuta ea la 
vânătoare, cum auzise vorbind cârdul de 
păsări despre primejdia care-i paşte şi 
faptul că, dezvăluindu-le acest secret cu 
preţul vieţii sale, se va transforma în 
piatră. Şi, în vreme ce vorbea, Hai Li-pu 
încremenea. Când oamenii din sat văzură 
că Hai Li-pu s-a transformat în piatră, se 
mutară în mare grabă de acolo. Abia 
plecaseră, şi cerul se acoperi cu noi mari, 
negri. A plouat toată noaptea cu găleata. 
A doua zi, în zori, se auzi un tunet atât de 
puternic, că se cutremură pământul. 
Muntele 

se prăvăli cu zgomot şi apa se revărsă ca 
o cascadă în valuri mari. 

Toţi erau mişcaţi: dacă Hai Li-pu nu 
se sacrifica pentru ei, ar fi murit înecaţi. 
Aşa gândeau cu toţii. Priveau înmărmuriţi 
piatra în care se transformase Hai Li-pu; 
aceasta rămăsese lipită de vârful 
muntelui. 

De atunci, generaţii după generaţii 
aduc laude vânătorului Hai Li-pu. De 
altfel, locul acela a rămas cunoscut sub 
numele de „Piatra lui Hai Li-pu". 


POVEŞTI MONGOLE 


Hanul Solombo 


DEMULI, TARE DEMULI, trăia un 
han pe care îl chema Solombo. Era hanul 
foarte bogat, dar copii nu se învrednicise 
să aibă. O slugă de-a lui, săracă lipită, 
avea în schimb iurta! plină de plozi; cel 
mai mic dintre ei, un băieţel voinic, cu 
ciuful des, abia împlinise trei ani. 

Odată veni la hanul Solombo un 
înţelept, un lama de vază, care îi spuse: 

- Băiatul cu ciuf din ailul? vecin îţi va 
risipi într-o zi toată agoniseala. 

Hanul se sperie şi cugetă în sinea 
lui: „Nu va fi bine deloc dacă fiul unui 
coate-goale va 


1 Iurtă - cort de pâslă. 
2 Aji - mică aşezare, având una sau mai multe iurte. 

ajunge să mă moştenească. Trebuie să 
împiedic aceasta, cu orice preț". 

Şi, într-o bună zi, hanul intră în iurta 
slugii sale şi-i spuse: 

- Dă-mi mie băiatul ăsta, ca să-l 
trimit la 
învăţătură. 

Mama băiatului nu voi să-l dea, dar 
taică-său nu putu să se împotrivească 
stăpânului şi i-l dădu. Hanul le făcu în 
schimb multe daruri, apoi luă copilul şi 
plecă. 

După câteva zile, hanul duse băiatul în 
stepă şi îl îngropa în zăpadă. 

Tocmai atunci, umbla prin stepă o 
bătrână pribeagă, care strângea argal!. 
Auzind plânset de copil, se uită în jur, dar 
nu văzu nimic. Atunci porni spre locul de 
unde se auzeau scâncetele. Deodată, 
chiar de sub picioarele ei, răsună un 
geamăt jalnic. Se aplecă bătrâna şi privi 
cu luare-aminte în acel loc, dar în afară 
de zăpadă nu se vedea nimic. 

- Ce-o mai fi şi asta? se minună 
femeia. 

N-or fi umblând niscaiva duhuri rele prin 
preajmă? 


1 Argal - bălegar uscat, folosit drept combustibil. 

Şi vru s-o ia la fugă, dar atunci auzi 
limpede un glas de copil venind de sub 
zăpadă. Fără să mai stea pe gânduri, puse 
mâna pe lopata cu care strângea argal şi 
se apucă să dea zăpada la o parte. 
Dedesubt, într-o groapă săpată de curând, 
găsi un băieţel de vreo trei ani, pe 
jumătate îngheţat, cu un moţ de păr 
negru şi des. îl ridică de acolo cu grijă, îl 
strânse la piept şi, acoperindu-l cu 
poalele, îl duse în iurta ei. După ce îl 
îngriji câtva timp, îl dădu unei familii 
fără copii. Băie-ţandrul crescu, ajunse 
flăcău puternic şi voinic şi se însura cu o 
fată frumoasă şi deşteaptă. 

Când vestea că flăcăul cu ciuful des e 
viu şi sănătos ajunse la curte, hanul 
Solombo îşi pierdu iar liniştea. Zi şi 
noapte se gândea cum să facă să-l piardă 
pe voinic. în cele din urmă porunci ca 
acesta să fie adus înaintea lui. 

- Du-te la  tartorul tărâmului 
întunecat şi 
adu-mi de acolo un suflet, îi spuse hanul. 

Tânărul se întoarse acasă şi-i 
povesti nevestei sale ce i-a poruncit 
hanul. După ce se sfătuiră, nevasta îi 
zise: 

- N-ai ce face, trebuie să te duci. Eu 
am 
să-ţi pregătesc pentru drum un sac cu 
ochi, un 


78 


sac cu vine şi un sac cu sare. în drum ai 
să întâlneşti un corb şi, când o să vrea să- 
ţi scoată ochii - fiindcă vii din ţara cu 
oameni văzători -tu să-i dăruieşti sacul cu 
ochi. Apoi ai să întâlneşti o zgripţuroaică, 
şi aceea o să vrea să-ţi tragă vinele - 
fiindcă vii din ţara cu oameni vânoşi -, iar 
atunci tu să-i dai sacul cu vine. Şi, în 
sfârşit, o să-ţi iasă în cale o cămilă uriaşă, 
care umblă după carne de om, fiindcă e 
sărată, dar tu să-i dai sacul cu sare. După 
asta, poţi să te crezi ca şi scăpat de toate 
necazurile. 

Tânărul îşi aruncă sacii pe umăr şi 
porni la drum. Deodată, în calea lui 
apăru o femeie cu două coarne în frunte. 

-încotro ai pornit-o, voinice? 

- La tartorul tărâmului întunecat. 

- Vai, ce bine! întreabă-l, te rog, de ce 
am fost blestemată să port toată viața 
coarnele astea? 

Tânărul îi făgădui că va întreba şi 
merse mai departe. 

Când, ce văzu? O mulţime de 
oameni construiau un templu. Cum se 
apropie de ei, cum îl şi întrebară: 

- încotro, voinice? 

- Spre tartorul tărâmului întunecat. 
-Atunci, fii bun şi află de la el de ce 
templul 
pe care îl construim noi se dărâmă 
mereu. 
Tânărul făgădui să le îndeplinească 
rugămintea şi porni mai departe. 
Când, mai încolo, dădu de o lotcă în 
care şedea un pescar, care-l întrebă: 
- încotro ti-e drumul, voinice? 
- La tartorul tărâmului întunecat. 
- Rogu-te, află şi pentru mine de ce 
de 
atâtea zile nu mă mai pot ridica în 
picioare. 
- Bine, se învoi tânărul şi porni mai 
departe. 
Ajunse la doi munţi. Unul era din aur 
curat, 
iar al doilea din argint. „Mare minune', 
gândi el, dar nu se opri şi trecu mai 
departe. Deodată apăru în zbor un corb 
negru care-i croncăni: 
- Noroc,  voinic-viteaz! Ce faci? 


După cât 
se vede, ai sosit din ţara celor văzători, 
la să-ţi 


scot eu ochii. 

Dar tânărul îi dădu pe loc sacul cu 
ochi, apoi plecă mai departe şi merse, şi 
merse, până ce îi ieşi în cale o 
zgripţuroaică bătrână. 

-Vii din ţara celorvânoşi! şuieră ea. la 
stai, să-ţi trag vinele din tine! 

Dar voinicul îi dădu sacul cu vine şi 
atunci zgripţuroaica se potoli. 

Când să-şi continue drumul, văzu 
venind spre el, în goană mare, o cămilă 
uriaşă, care strigă de departe: 

-A, iată un om din ţara celor care 
mănâncă sărat! Chiar acum o să mă 
înfrupt din carnea ta cea gustoasă şi 
sărată! 

Dar voinicul răsturnă pe loc sarea 
din sac; dihania se aruncă asupra ei, iar 
viteazul trecu în linişte mai departe. 

Merse el, merse şi, în sfârşit, ajunse 
pe tărâmul întunecat. Stăpânul nu era 
acasă. Când ciocăni, din cort ieşi nevasta 
tartorului. 

Spre mirarea voinicului, aceasta, de 
cum îl văzu, îl recunoscu ca fiind fratele 
ei. 

Pasămite, demult de tot, de pe când 
tânărul nostru era încă prunc în faşă, 
pasărea măiastră, hangarid, o răpise de pe 
păşunea pe care păştea oile hanului 
Solombo şi i-o dădusede soţie tartorului. 

- Cum ai ajuns aici? îl întrebă femeia, 
după ce-şi veni în fire de bucurie că şi-a 
văzut frăţiorul. Om viu şi nevătămat n-a 
pătruns la noi până acum. 

După ce-a ascultat povestea lui, de-a 
fir-a-păr, îi zise: 

- Am să te ascund în cort şi voi 
încerca să 
aflu tot ce vrei să ştii. Altă cale mai bună 
nu văd. 

Femeia sapă o groapă adâncă sub 
vatră, îl ascunse acolo pe frate-său, 
acoperi groapa cu un scut de lemn, iar 
peste scut presără pământ. Apoi aduse 
cenuşă, cărbuni şi aprinse focul. 

Seara, tartorul veni acasă, călare pe 
un cal negru. Mult timp, însă, calul nu voi 
să se apropie de cort - tot fornăia şi se 
ridica în două picioare. Tartorul îl potoli 
cu mare caznă, dar, de cum intră în cort, 
întrebă: 

- Ce s-a întâmplat aici? Calul meu 
parcă a 
turbat - se vede treaba că a simţit el 
ceva. 

Adu-mi repede oasele galbene de ghicit. 
înainte de a-i da oasele, nevastă-sa 

sări de trei ori peste un câine mare şi 

trecu de trei ori pe sub pântecele lui. 

Tartorul luă oasele, le înşiră în faţa 
lui, iar ele-i spuseră că sub cenuşă, sub 
pământ, sub o scândură, stă pitit un om 
cu faţa de aramă. 

Căută el prin toată casa, dar nu găsi 
nimic şi se mânie. 

MI - Oasele astea mint fără nici o 
ruşine, nu-s bune de nimic! zise el şi le 
azvârli afară. 

Apoi cină şi se pregăti de culcare. 
Atunci,  nevastă-sa îi puse prima 
întrebare: 

- Când m-a răpit pasărea hangarid şi 
m-a adus la tine, am văzut pe pământ o 
femeie cu două coarne în frunte. De ce i- 
or fi crescut coarnele alea? 

- Odată, un om sărac i-a cerut lapte 
pentru copii şi ea, fiind tare zgârcită, n-a 
vrut să-i dea. De aceea i-au crescut 
coarnele. 

Apoi nevastă-sa îi puse cea de-a 
doua întrebare: 

-Am mai văzut apoi nişte oajneni 
care nu puteau cu nici un chip să 
construiască un templu: numai ce-l 
clădeau până la acoperiş, că se şi 
dărâma. De ce oare? 

- Mai înainte oamenii ăştia se ţineau 
numai 
de jafuri şi nimiceau totul în calea lor. 
Acum sunt 
pedepsiţi. Orice-ar face ei, nimic n-o să le 
re 
uşească, răspunse tartorul. 

Şi nevastă-sa îi puse cea de-a treia 

întrebare: 

- Am văzut apoi un pescar pironit în 
lotca 
lui. Pentru ce-o fi oare pedepsit? 


- Pentru că prindea peşte şi alte 
vieţuitoare 
ale apei şi trăia de pe urma lor. Când o să 
în 
ţeleagă că nu e voie să-i prindă şi să-i 
vândă!, se 
va putea desprinde de lotcă. 

-în drumul meu, continuă să întrebe 
femeia, am dat apoi de doi munţi - unul de 
aur curat, iar celălalt de argint. Ce crezi, 
oamenii ar putea lua nişte aur şi nişte 
argint de acolo? 

- Câte puţin, da, dar numai dacă au de 


gând 
să-l folosească pentru fapte bune, care 
să nu 
aducă vătămare nimănui. Altfel nu se 
poate. 


Dis-de-dimineaţă, tartorul plecă iar 
să dea o raită prin lume. Nevastă-sa îi 
dădu fratelui ei să mănânce, să bea, îi 
povesti tot ce auzise, îşi luă rămas bun de 
la el şi-i dărui la plecare un suflet din 
împărăţia tartorului. 

în drum spre casă, voinicul se opri în 
dreptul munţilor cu pricina şi luă cu sine 
atâta aur şi argint cât putea duce calul. 

După ce le dădu tuturor celor care-l 
aşteptau răspunsurile dorite, se întoarse 
în ailul de baştină şi îi spuse, plin de 
bucurie, nevestei: 


1 Religia budistă interzice prinderea peştelui. 

- Numai mulţumită sacilor tăi m-am 
întors 
viu şi nevătămat şi am îndeplinit cu bine 
porunca 
hanului. De aceea, drept mulţumire, ţi-am 
adus 
mult aur şi argint. 

în ziua următoare, se duse la hanul 
Solombo, îi dădu ce-i ceruse şi-i spuse: 

- M-am văzut cu tartorul tărâmului 
întune 
cat - e un om tare blând şi cumsecade. 


Chiar şi 
cu un nevoiaş ca mine s-a purtat 
prieteneşte şi 
cu respect. Iar la despărţire mi-a dăruit o 
grămadă 


de aur şi argint. 

Hanul cel nesăţios începu să-l 
pizmuiască pe sărac. „Dacă un prăpădit 
ca el, fiul unui sărăntoc, a adus atâta aur 
şi argint, atunci eu, hanul, care mi-s os 
domnesc, o să capăt atâta aur că o să 
ajung cel mai bogat om din lume", cugetă 
el şi hotărî pe dată să se ducă la tartorul 
tărâmului întunecat. 

Piin de nerăbdare, hanul Solombo o 
porni cu avânt la drum, dar, neştiind 
dinainte ce primejdii îl pândeau în cale, ca 
să se ferească, pieri de o moarte 
năprasnică: corbul îi scoase ochii, 
zgripţuroaica trase vinele din el, iar 
cămila îl mancă. 

După ce pieri, pe tronul lui se urcă 
voinicul cu ciuful des, iar oamenii de pe 
meleagurile acelea trăiră de atunci în 
fericire şi pace. 


Cei doi badarcini 


ÎN VREMURILE DE DEMULT, trăiau 
doi badarcini - doi oameni fără căpătâi. 
Unul dintre ei era bun la inimă şi 
gospodarii îi dăruiau din belşug de toate, 
iar celălalt era rău şi nimeni nu-i dădea 
nimic. 

„Asta numai fiindcă mergem tot 
timpul împreună", gândi badarcinul cel 
rău şi cugetă în sinea lui că trebuie să 
scape de celălalt. 

Odată, într-una din drumeţiile lor, 
badarcinii dădură peste un cuib de vultur 
uriaş, în care erau trei ouă. Dintr-un ou 
ieşi un pui de ogar, din altul o curea, iar 
din cel de-al treilea un pui de vultur. 

Badarcinul cel rău îl îndemnă pe cel 
bun să se suie în cuib, ca să ia cureaua şi 
puiul de ogar. 

Acesta se sui în cuib, dar nu mai putu să 
iasă din el: pasămite, cuibul era foarte 
adânc. Badarcinul cel rău o porni mai 
departe, iar pe prietenul său îl lăsă să 
moară de foame. Acesta zăcu multă 
vreme în cuib, până ce puterile îl părăsiră 
aproape cu totul. Dar iată că pe 
neaşteptate Îi sosi  scăparea: veni 
vulturiţa şi-i aduse puiului ei un 
popândău gras. Cum plecă vulturiţa, 
badarcinul luă popândăul de la puiul de 
vultur şi-l mancă. Apoi prinse cureaua de 
marginea cuibului, se caţără cu ajutorul 
ei până sus, ieşi de acolo şi o porni din 
nou la drum. 

Merse el ce merse şi ajunse la un 
munte pe care se afla un templu părăsit 
de oameni. Podeaua templului era plină 
de murdăria lăsată de animale şi de 
păsări. Era târziu şi badarcinul se pregăti 
de culcare. 

Abia se băgă el sub masa mare de 
rugăciune şi se lungi să doarmă, că din 
toate părţile începură să se adune fiare 
de tot soiul. 

Badarcinul se piti mai bine şi ascultă 
ce-şi vorbeau fiarele între ele. 

- Tu ce-ai mâncat azi? îl întrebă 
tigrul pe lup. 

- Un vițel. L-am  înhăţat la 
adăpătoare, la marginea oraşului. 
Turmele hanului trec mereu pe acolo, că 
altă apă mai pe aproape nu au. 

- Dar tu ce-ai vânat astăzi? îl întrebă 
apoi tigrul pe corb. 

- Nimic! croncăni corbul supărat. 
Dar am auzit că s-a îmbolnăvit prinţesa. 
Mâine se vor face slujbe pentru 
însănătoşirea ei şi se vor aduce jertfe. 
Măcar atunci o să mănânc şi eu pe 
săturate! 

- Dar tu, vulpe, cu ce te-ai desfătat? 
o întrebă tigrul pe vulpe. 

- Cu nişte măruntaie prea gustoase! 
se lăudă vulpea. 

Fiarele începură apoi să flecărească 
despre fiica hanului. Lupul ar fi vrut să 
ştie dacă poate fi vindecată, iar tigrul se 
porni să-l lămurească ce trebuie să se 
facă pentru lecuirea ei. 

- în urechea dreaptă a prinţesei a 


intrat (0) 
pereche de păianjeni care a făcut pui. 
Acum sunt 
şaisprezece cu toții. Dacă păianjenii au 
să fie 


ademeniţi să iasă din urechea prinţesei, 
atunci 

ea se va înzdrăveni. Pentru asta ar trebui 
să se 
pună la clocotit o căldare cu apă, să se 
încăl 

zească urechea dreaptă a prinţesei la abur 
şi să 

se bată într-o tobă, strigând: 
„Păianjenilor, ieşiţi afară!" Şi ei vor ieşi. 

- Dar nu ştii cum s-ar putea aduce apa 
mai aproape de târlele hanului? întrebă 
corbul. 

- Nimic mai simplu, răspunse tigrul. 
Chiar în apropierea lor se află un izvor 
astupat cu pietre. Dacă s-ar găsi un voinic 
care să dea pietrele la o parte, apa ar 
trece drept prin oraş. 

- Şi unde e oraşul în care trăieşte acest 
han? 

- Spre soare-apune. 

Sosi dimineaţa şi templul se goli. 
Badarcinul se duse la hanul cu pricina, iar 
acesta începu să se jeluiască de boala fiicei 
sale şi să-l întrebe dacă nu ştie vreun leac. 

- Ştiu, cum să nu ştiu, răspunse 
badarcinul. 

Porunceşte să mi se ridice o iurtă, să fie 
adus un 
vas cu apă, iar deasupra lui să se atârne o 
tobă, 

şi-ţi voi lecui fata. 

Hanul îndeplini pe dată toate 
dorinţele badarcinului. într-o iurtă nouă 
făcură focul şi fiersera apă într-un vas. 
Când apa începu să  clocotească, 
badarcinul îi porunci fiicei hanului să-şi 
încălzească urechea dreaptă deasupra 
aburilor, iar el lovi în tobă şi strigă: 

- Ei, păianjenilor! A sosit vara. N- 


auziţi cum 
tună? leşiţi din vizuina voastră! 
Şi - minunea minunilor! Toți cei 


şaisprezece păianjeni ieşiră unul după 
altul din urechea prinţesei, căzură în apa 
clocotită şi se opăriră! 

Din ziua aceea, prinţesa începu să se 
însănătoşească repede, iar hanul se 
purta faţă de badarcin cu mare respect. îi 
dărui o iurtă şi îl lăsă să trăiască la curtea 
sa. 

Odată, hanul îl chemă pe badarcinul 
cel bun la el şi-i spuse: 

- Ajută-mă cu un sfat. Adăpătoarea e 


tare 

departe de noi şi pe drumul către ea lupii 
ne sfâşie 
multe vite. Nu s-ar putea găsi apă pe 
undeva mai 


pe-aproape? 

Badarcinul îl sfătui pe han să curețe 
izvorul despre care auzise vorbindu-se în 
templu. Slugile hanului dădură la o parte 
grămada de pietre uriaşe care-l astupau şi 
apa, într-un torent zgomotos, o luă drept 
spre oraş. 

încredinţându-se a doua oară de 
înţelepciunea  badarcinului, hanul îşi 
înconjură oaspetele cu şi mai multe 
onoruri, iar când acesta se pregăti să 
plece în ţinuturile sale de baştină, îi 
dărui o 

iurtă albă, înzestrată cu toate cele 
trebuincioase, şi multe slugi. 

Şi badarcinul cel bun o porni către 
casă. Merse el, merse şi deodată zări 
înaintea lui, într-un nor de praf, o făptură 
ciudată. 

Apropiindu-se mai mult, îl recunoscu 
pe vechiul lui prieten, badarcinul cel rău. 
Slab şi zdrenţăros, abia îşi mai ţâra 
picioarele. Badarcinul cel bun îl opri, îi 
dădu să mănânce şi să bea şi-i povesti tot 
ce i se întâmplase între timp. 

Badarcinul cel rău se umplu de invidie 
când auzi şi o rupse la fugă spre templul 
de pe munte. Noaptea se ascunse în el, 
aşteptă sosirea fiarelor şi se puse să le 
asculte. 

Lupul îi spuse tigrului: 

- Sunt grozav de flămând. Spune-mi, 
unde aş putea găsi ceva de mâncare? 

- Caută primprejur şi ai să găseşti, îi 
răspunse tigrul. 

Lupul se apucă îndată să caute, dădu 
peste badarcinul cel rău şi-l sfâşie în 
bucăţi. 

Iar badarcinul cel bun trăi de atunci 
în linişte şi fericire. 


Slujbaşii nătaăfleţi ai 
hanului cel 
înfumurat 


ÎN VREMURILE STRĂVECHI trăia 
odată un flăcău îndrăzneţ şi deştept, pe 
nume Enhel. De mulţi ani slujea la un han 
ca grăjdar, dar niciodată nu putuse să-şi 
vadă stăpânul la faţă. Şi iată că într-o 
bună zi se ivi un astfel de prilej. Enhel 
veni la vraciul hanului, ca să-şi scoată o 
măsea bolnavă, şi se opri lângă porţile 
palatului. 

- Ce cauţi aici? strigă la el străjerul. 
Şterge-o, că acuşi trebuie să iasă hanul. 

- Ştiu, răspunse flăcăul, dar hanul 
însuşi mi-a poruncit să-l aştept aici ca să 
ieşim împreună la plimbare. 

îndată au apărut opt slugi care 
purtau în spate o lectică cu un moşneag 
pipernicit în ea. Când alaiul acesta trecu 
pe lângă Enhel, acesta nu se putu abţine 
şi spuse: 

- Eu mă aşteptam să văd un bărbat 
în 
putere, călare pe cal, şi când colo câţiva 
oameni 
cară în spate o stârpitură care seamănă cu 
o babă 
slăbănoagă şi hodorogită. 

Hanul auzi cuvintele flăcăului şi 
începu să-l ocărască: 

- Pleacă de aici, sac de oase 
putregăite! 

- Oare trupul meu plin de vigoare îi 
pare hanului un sac de oase putregăite? 
râse Enhel. Oasele mele îs albe, pe când 
ale hanului s-or fi înnegrit de mult ce-şi 
chinuieşte supuşii. 

Hanul se înfurie peste măsură şi vru 
să-l lovească pe îndrăzneţ, dar nu-şi socoti 
bine mişcările şi căzu jos din lectică. De 
durere nu mai putu să spună nici un 
cuvânt, iar flăcăul râse mai tare. 

- După câte văd, trupul sfinţit al 
luminăţiei- 
voastre nici nu simte durerea. Eu, după o 
ase 
menea căzătură, nu mi-aş fi venit în fire 


cu una, 
cu două! 

Hanul, ca şi cum nu l-ar fi durut nimic, 

spuse: 

- Nu meriţi să-ţi arăt ce 
nemaipomenit de 


puternic sunt. Oşteni, puneţi mâna pe el! 

Şi, zicând acestea, porunci slugilor 
să-l care cu lectica mai departe. 

Doi slujbaşi se apropiară în fugă de 
Enhel şi începură să-l certe: 

- Ce ţi-a venit, nenorocitule, să 
vorbeşti aşa 
cu hanul? O să te pună acum la cazne 
cumplite! 

Enhel îşi luă un aer speriat şi spuse: 
- Oameni buni, faceţi cu mine ce vreţi, 
un lucru doar vă rog:.nu-mi daţi nimic de 
mâncare. Vraciul hanului mi-a spus aşa: 
„Din cauza mâncării, burta o să ţi se umfle 
şi o să mori în groaznice chinuri". 

- Păi cum poţi trăi fără hrană? 
întrebă unul din slujbaşi. 

-Am o măsea fermecată care mă 

hrăneşte. 

-Aha, asta era! se bucurară slujbaşii. 
Atunci, o să ne desfătăm, mai întâi 
privind cum îţi pocneşte burdihanul, iar 
apoi o să-ţi scoatem măseaua cea 
fermecată. 

Enhel se prefăcu că-l podideşte 

plânsul. 

- Lacrimile tot n-au să-ţi folosească la 
NIMIC, 
aşa că pune-te de mănâncă! strigară 
slujbaşii şi 
aşezară în faţa lui Enhel un blid mare cu 
carne 
grasă de berbec. 

Enhel se prefăcu că mestecă fără 
nici o plăcere şi mancă pe săturate. 

- Ei, cum e? îl iscodiră slujbaşii. 

- Simt că-mi plesneşte burta! se jelui 
el. 

- Şi care-i măseaua fermecată? 

Enhel le arătă măseaua bolnavă, iar 
aceştia i-o scoaseră imediat. 

-Acum, prostule, pregăteşte-te, că ţi-a 
sunat ceasul cel de pe urmă! 

- Nu eu sunt prostul, ci voi, răspunse 
Enhel. M-aţi hrănit, şi apoi mi-aţi scos 
tocmai măseaua care mă durea şi nu mai 
trebuie să merg la vraci. Ce-mi mai 
lipseşte? Iar moartea să mai aştepte, că 
abia am împlinit douăzeci de ani; voi ar 
trebui să socotiți câte zile mai aveţi de 
trăit! 

Zicând acestea, Enhel sări în 
spinarea unui cal şi pe-aci îi fu drumul. 


Bandi vânătorul 


SE SPUNE că, demult, trăia un 
vânător sărac, pe nume Bandi. Odată, 
Bandi luă urma a şapte tigri; pe şase 
dintre ei îi ucise, dar pe al şaptelea nu-l 
nimeri şi acesta scăpă cu viaţă. 

Trecură mai multe zile şi iată că 
Bandi începu să se pregătească să plece la 
oaste. îşi luă rămas bun de la neamuri, îşi 
sărută nevasta şi 

copiii şi, împreună cu alţii de o seamă cu 
el, o pomi la drum. 

în fruntea recruţilor era un om mai 
vârstnic, cam de vreo patruzeci de ani. 
Spre seară se opriră pentru popas. în 
zori băgară de seamă că din peştera 
vecină a ieşit un tigru care s-a ascuns în 
munţi. în ziua următoare, tigrul apăru 
din nou: abia se deşteptară flăcăii, că 
umbra binecunoscută a fiarei şi fulgeră 
prin apropierea lor. Părea că-i urmăreşte 
pas cu pas. 

Căptenia îi întrebă: 

- Care dintre voi a încercat să vâneze 
acest 
tigru şi nu l-a nimerit? 

Toţi tăceau. 

Atunci căpetenia le porunci ostaşilor 
să-şi pună căciulile una lângă alta, iar ei 
se ascunseră prin preajmă. 

Abia se pitiră toţi după o movilă, că 
se şi ivi tigrul. Din două salturi ajunse 
lângă grămada de căciuli, o înhaţă pe cea 
a lui Bandi vânătorul şi o făcu bucăţi. 

- Deci tu ai lăsat tigrul în viață! se 
repezi căpetenia la Bandi. 
- Da, răspunse cu tristețe vânătorul. 

- Noi nu vrem să pierim cu toţii din 
cauza ta. Rămâi aici, ucide tigrul şi abia 
după aceea să ne ajungi din urmă! 

Şi căpetenia o porni mai departe, cu 
ostaşii după el, lăsându-l acolo pe 
vânător. Lui Bandi nu-i rămase altceva de 
făcut decât să se aşeze la pândă şi să-şi 
aştepte duşmanul. 

Tigrul veni seara, ca de obicei. Bandi 
văzu cu groază că fiara se furişează drept 
spre el. în ultima clipă, când tigrul se 
aruncă asupra lui, Bandi apăsă pe 
trăgaci şi, în acelaşi timp, îşi pierdu 
cunoştinţa. 

îşi veni în fire abia spre dimineaţă şi, 
dintr-o dată, simţi o greutate apăsându-i 
picioarele. Ridicându-se cu mare trudă, 
Bandi dădu cu ochii de tigrul mort. 
Eliberându-şi picioarele de sub leşul fiarei, 
o luă la goană pe urmele ostaşilor, dar nu 
izbuti să-i mai ajungă. 

Atunci se sui în vârful unui deal şi privi 
roată, jur-împrejur. La poalele dealului 
ardea un foc, iar în ceaunul de deasupra 
lui fierbea ceva. Bandi cobori din vârful 
dealului, merse până la focul acela, 
mancă fiertura toată şi se culcă apoi în 
scobitura unei stânci. Deodată, lângă 
ceaunul gol 

se ivi ca din pământ un om burduhănos. 
La brâu îi atârna un cuţit lung. 

- Cine mi-a mâncat mâncarea? răcni 
el cu 
glas fioros, uitându-se împrejur. 

Bandi, de frică, înhaţă puşca şi, fără 
să ochească, trase. Burduhănosul căzu, 
dar în aceeaşi clipă se ridică din nou în 
picioare. 

- Cine a tras? Să iasă la vedere, că, 
de nu, 
îl nimicesc! urlă el. 

După ce-şi reîncărcă puşca, Bandi 
ieşi de după stânci şi-şi ceru iertare, 
spunând că a tras de spaimă. 

- Nu-i nimic, spuse stăpânul 
ceaunului. Eu 
sunt hanul acestor locuri şi te iert, deşi 
m-ai 
rănit de moarte. Palatul meu e la 


miazănoapte 
de aici. la această cheie, intră în casa 
mea şi 


stăpâneşte-o sănătos! 

Şi, spunând aceste vorbe, hanul îşi 
dădu duhul. Vânătorul porni în direcţia 
arătată. Merse ce merse şi după câtăva 
vreme văzu într-adevăr un palat mare, în 
jurul căruia păşteau o mulţime de vite, şi 
intră în el. 

în timpul nopţii, Bandi auzi o uşă 
scârţâind. Părea că cineva încearcă să 
deschidă uşa ia- 

tacului. Zărind în întuneric un ochi 
roşietic, Bandi sări în sus de spaimă şi, 
smulgând puşca din cui, trase un foc. 
Luminiţa roşie dispăru, iar el adormi din 
nou, liniştit. 

Dimineaţa, Bandi se uită pe geam şi 
văzu în faţa casei un elefant, iar alături de 
el leşul unei dihănii îngrozitoare. De 
atunci Bandi şi elefantul se împrieteniră 
şi trăiră împreună. Se dovedi că se 
născuseră pe aceleaşi meleaguri. Curând, 
pe cei doi prieteni îi apucă dorul de casă, 
aşa că o porniră spre ţara lor de baştină. 

între timp, cei din familia lui Bandi, 
încredinţaţi că el pierise sfâşiat de tigru, 
îl plângeau fără încetare. 

Când Bandi, viu şi nevătămat, apăru 
în aii călare pe un elefant, bucuria lor nu 
mai avu margini. Dar revederea fu de 
scurtă durată - sorocul serviciului militar 
încă nu trecuse - şi Bandi fu din nou 
chemat la oaste. îl lăsă acasă pe elefant, 
iar acesta avu grijă de familia lui Bandi, 
să nu ducă lipsă de nimic. 

întorcându-se de la oaste, Bandi trăi 
mulţi ani fericiţi, împreună cu ai săi şi cu 
credinciosul elefant. 

Nora cea isteaţă 


DEMULI, tare demult, trăia pe lume 
un han. Şi hanul acela avea un singur fiu. 
A îmbătrânit hanul şi a venit vremea să-i 
dea tronul fiului său. Dar moştenitorul lui 
era tare tont. Nu numai că nu putea să 
cârmuiască o ţară, dar nici măcar bineţe 
nu era în stare să deie oamenilor, când 
trecea printr-un aii. Atunci hanul îşi chemă 
sfetnicii la sfat şi le spuse: 

- Eu sunt bătrân, puterea 
împărătească a ajuns o povară pentru 
mine, iar fiului meu nu-i pot încredința 
treburile ţării. Gândiţi-vă cui am putea 
să-i dăm tronul. 

Sfetnicii chibzuiră bine şi hotărâră 
astfel: omul nu-şi taie picioarele fiindcă-i 
asudă, iar un fiu nu poate fi dezmoştenit 
fiindcă e prost. îi spuseră deci hanului: 

-înălțate han, fie ca fiul tău să-ţi 
urmeze la tron, dar mai întâi însoară-l. 
Alege-i însă o soţie înţeleaptă, ca să 
poată descurca ea treburile împărăției. 
Pentru aceasta porunceşte, mărite han, 
să se zugrăvească mai anapoda toate 

vietăţile lumii, toate semnele alfabetului, 
toate ierburile şi toţi copacii, apoi 
soarele cu luna şi stelele cerului. lar 
înfăţişările astfel desenate să fie puse la 
răscrucea mare de drumuri, în calea 
călătorilor, iar toţi supuşii tăi, care trec 
prin faţa lor, să li se închine. Un om cu 
adevărat înțelept va vedea îndată 
greşelile zugrăvelilor acestora şi nu se va 
închina în faţa lor. 

Hanul încuviinţă hotărârea 
sfetnicilor, îi adună pe cei mai buni 
pictori, zugravi şi gravori ai săi, le 
porunci să meşterească o zugrăveală 
minunată pe care să fie scrisă o 
bineştiută cugetare budistă, apoi o puse 
la răscrucea de drumuri. Alături, hanul 
porunci să fie ridicat un suburgan!, iar 
înăuntrul lui ascunse doi grămătici cu 
merinde pentru trei zile, care trebuiau să 
scrie fiece vorbă rostită de cei ce veneau 
să se închine în faţa zugrăvelii aceleia. 

în toată împărăţia se dădu citire 
următoarei porunci a hanului: 

„Pentru toţi  dreptcredincioşii, la 
răscrucea mare a fost pusă o rugăciune. 
Poruncesc ca toţi, 


' Suburgan - piramidă funerară, mormânt în formă de 
piramidă. 

fără osebire, timp de trei zile, să se 
înfăţişeze la locul cu pricina, ca să se 
închine. Cel care nu se va supune 
poruncii noastre va fi aspru pedepsit". 

Toţi supuşii hanului se perindară, ca 
să se roage, timp de trei zile. Şi n-a fost 
om care să rostească o vorbă măcar peste 
cele cinci cuvinte obişnuite ale rugăciunii. 

Dar iată că tocmai când grămăticii se 
pregăteau să dea în scris socoteală hanului 
de treaba care le fusese încredinţată, pe 
drumul dinspre miazănoapte mai apăru 
un om. Ei mai adăstară cu scrisul şi 
hotărâră să aştepte să treacă şi acesta. 
Omul era un bătrân de vreo optzeci de 
ani, care trăgea de funie un bou fără 
coarne. Boul căra în spate o iurtă veche şi 
hărtănită, iar în urma lui păşea o fată de 
şaptesprezece ani. 

Văzând în calea sa tabla cu 
rugăciunea, bătrânul îi spuse fetei: 

- Hai să deshămăm boul şi să ne 

închinăm. 

Fata, după ce citi rugăciunea, grăi: 

- Nu, tată, n-are nici un rost să ne 
rugăm, 
să trecem mai departe. 

Bătrânul se supără: 

- Eu nu mai am mult de trăit şi vreau 
să mă 
curăţ de păcate înainte de moarte... 

Fata însă îi răspunse: 


- Nu face să ne certăm din lucruri 
proaste 

Și să ne rugăm zugrăvelilor aste. 
Frumoase-s toate, dară neiscusit 
pictate! 

Luna e lunguiaţă, nu rotundă, 
Făcută e de-o mână cam bolândă. Și, 
tată, mintea pictorilor fu neroadă Că 
zugrăviră porcii fără coadă. Şi l-au 
uitat pe iepure dintre jivine, lar 
semnul, huvm", din rugăciune, nue. 


Bătrânul se învoi că în faţa unei 
asemenea zugrăveli nu se cade să se roage 
şi o porniră mai departe. Grămăticii 
scriseră tot ce-a spus fata şi-i arătară 
hanului. El rămase foarte tulburat de 
răspunsul fetei şi întrebă unde se află ea 
acum. 

-Tatăl ei şi-a aşezat iurta pe malul 
râului de la miazăzi. 

Hanul dori să o vadă şi porunci să-i fie 
adus calul. Slugile îi spuseră că fata e 
plecată pe câmp să strângă argal. Hanul 
se duse atunci la bătrân. 

După ce se dădu cu el în vorbă de una, de 
alta, la plecare îi spuse: 

- Ei, moşule, mâine dimineaţă, când 
(0) să 
vin iară, să faci bine să mulgi boul şi din 
laptele 
lui să-mi pregăteşti nişte tarac!. Dacă n-ai 
să faci 
cele ce ţi-am spus, te ucid! 

Moşul se sperie de o astfel de vorbă 
şi începu să se tânguiască. Veni fata şi-l 
întrebă de ce se tanguieşte, iar după ce 
tatăl ei îi istorisi toate câte se 
întâmplaseră, ea îi grăi: 

- Nu te speria din atâta lucru, tată. 
Un om 
nu poate fi ucis cu una, cu două. N-o să te 
omoare 
el pentru un lucru de nimic ca ăsta. 

Dis-de-dimineaţă, fata îi pregăti 
tatălui ei ceaiul, curăţă gunoiul din partea 
de miazănoapte a  iurtei, primeni 
aşternutul, îl aşeză pe taică-său pe saltea, 
iar la intrarea în iurtă bătu doi pari între 
care întinse o sfoară. 

Gând veni hanul după tarac, fata îi 
ieşi în întâmpinare şi-i spuse că nu-l 
poate pofti în iurtă fiindcă tatăl ei e 
tocmai pe cale să nască. 

- Unde s-a mai pomenit, oare, ca un 
bărbat 
să nască? întrebă hanul. 


1 Tarac - un fel de iaurt. 

Dar fata îi răspunse: 


- Păi, nu voi, înălțimea 
voastră, 

Gândit-aţi, spre mirarea 
noastră, 

C-aş fi în stare eu să fac, 
Din laptele de bou, tarac? 
Dacă ăsta-i lucru adevărat 
De ce n-ar naşte şi-un 
bărbat? 


Hanul n-a mai avut ce-i răspunde şi, 
înghi-ţindu-şi vorba, se întoarse acasă. 

Când fata plecă iară după argal, 
hanul veni din nou pe capul moşului şi-i 
grăi astfel: 

-Acum, moşule, să-mi împleteşti din 
cenuşă o piedică pentru cal. Mâine 
dimineaţă, când oi veni, vreau să-mi 
împiedic calul cu ea. Dacă nu faci ce-ţi 
spun, o să-ţi tai capul! 

Bătrânul începu din nou să se 
văicărească. Fata aduse argalul, îl întrebă 
de ce se jeluieşte şi, aflând care-i 
necazul, îi spuse: 

- Nu te mai necăji, tată, din toate 

nimicurile. 

Se sculă de dimineaţă, îi pregăti 

ceaiul, apoi 
împleti dintr-o mână de fân o piedică de cal. 
îndată ce hanul ieşi din casă, fata dădu 
foc fânului pe 

care-l împletise şi căpătă în felul ăsta o 
piedică de cenuşă. Când i-o arătă 
hanului, acesta se întoarse acasă, tăcând 
mâlc, iar fata plecă din nou în treaba ei, 
după argal. 

Şi iată că hanul veni iară la bătrân: 

- Moşule, când oi veni mâine la tine, 
fiica 
ta să nu se afle nici pe uliţă, nici în iurtă, 
că, 
dacă dau de ea pe uliţă sau în iurtă, te 
ucid! 

Bătrânul iarăşi se sperie. Sosi fata, 
află ce-a mai zis hanul şi-i spuse moşului: 

- Nu-i nimica, lasă-l să vină. 

Se sculă dis-de-dimineaţă, se uită în 
susul uliţei şi iată că hanul se şi îndrepta 
spre ei, cu toţi sfetnicii după el. Văzându-i, 
moşul se înspăimântă de-a binelea... 

- Fata mea, acu' ce ne facem? 

Şi ieşi în întâmpinarea hanului. Când 
colo, fata dispăruse. O căută bătrânul, o 
căută, dar nu dădu de ea nicăieri. O căută 
hanul împreună cu sfetnicii, o căută, dar 
n-o găsi. în cele din urmă, plictisindu-se 
de atâta căutat, hanul spuse: 

-îi iurtă nu e, pe uliţă nu e, urme pe 
pământ nu-s, în văzduh, aşijderea, nu e. 
Bine, fato, 'eşi de unde te-ai ascuns! 

lar fata şezuse în ăst timp între 
perete şi învelitoarea de pâslă a iurtei. 
Când ieşi din ascunzătoare, hanul o 
lăudă pentru isteţimea ei şi se întoarse în 
palatele sale. 

Fata plecă apoi din nou după argal, şi 
hanul veni iarăşi pe capul bătrânului. 

- Să pui şaua pe cal şi să vii la mine 


când 
s-o îngâna ziua cu noaptea, între ziua de 
azi şi 


ziua cea de mâine. Numai să nu-mi vii pe 
drum. 

Dacă faci în alt fel, fii sigur că o să-ți 
zboare capul 
de pe umeri. 

-Acum Chiar că nu mai am nici o 
scăpare. O să mă ajute oare, şi de astă 
dată, fata mea? se necăji moşul. 

Când se întoarse fata cu argalul, îl 
întrebă ce-a mai păţit. Moşul îi povesti 
totul. 

- Dumneata, tată, du-te şi prinde, din 
oricare 
herghelie pe care o întâlneşti în drum, o 
iapă. 

Bătrânul îi ascultă sfatul şi aduse 
din herghelia hanului o iapă albă. Cum se 
lăsă seara, fata puse şaua pe ea. 

-Acu' porneşte spre palatul hanului. 
Când oi ajunge la el, spune-i aşa: „La noi 
soarele apune, la luminăţia-voastră e deja 
noapte, iar la răsărit 

mijeşte lumina". Când te-o întreba pe ce 
drum ai venit, spune-i că pe iarba dintre 
două drumuri. 

Moşul o porni către palatul hanului. 
Când ajunse, acesta îl întrebă, iar el îi 
răspunse în totul aşa cum îl învățase 
fiică-sa. Hanul porunci sfetnicilor să-l 
înhaţe pe bătrân. 

- la zi, moşule, singur ai născocit 
toate astea, ori te-a învăţat cineva? 

- Nu eu le-am născocit, înălțate han, 
ci fata mea, răspunse bătrânul. 

- Trebuie atunci ca fata ta să se 
mărite cu fiul meu. Du-te acasă şi ad-o 
încoace. 

Se bucură bătrânul - mare noroc 
căzuse pe capul fiică-si! - şi se grăbi cât 
putu spre iurta lui cea veche şi ponosită. 

Dar fata nu vru să meargă la curtea 
hanului, nici în ruptul capului. 

- Tată, du-te înapoi la han şi spune-i 
că 
nimeni pe lumea asta n-are dreptul să 
ne 
socotească legea şi obiceiurile noastre, 
grăi ea 
plină de supărare. 

Bătrânul se întoarse la han şi-i 
spuse tot ce-i zisese fata. 

- Fiica ta are dreptate, moşule. 


Mirele e 
acela care trebuie să meargă după 
mireasă, şi 


nu mireasa după mire. Eu sunt de vină. 


108 


Şi fiul hanului, împreună cu tot alaiul, 
o porni către fată, s-o aducă la palat. 

în felul ăsta, bătrânul îşi dădu fata 
hanului, iar el rămase să-şi ducă t'aiul 
mai departe, de unul singur. 

Fiul cel prost al hanului dobândi o 
nevastă înţeleaptă, iar hanul şi haniţa, o 
noră care îi trezea dimineaţa, îi ospăta cu 
mâncăruri gustoase, iar seara le aşternea 
să se culce. 

„Trăind cu o femeie atât de ageră, 
poate că s-o mai dezgheţa şi el la minte", 
gândea hanul. Şi, ca să vadă dacă într- 
adevăr aşa merg lucrurile, după ce mai 
trecu o vreme, plecă împreună cu fiul său 
la vânătoare. 

- la-o, fiule, înaintea mea, dar în aşa 
chip ca să salte coada calului. 

Acesta sări din şa şi începu a-i răsuci 
calului coada. Tatăl său îl ocări, îl bătu şi 
plecară mai departe. Apoi hanul ucise o 
fiară, tăie din ea câteva bucăţi de carne 
şi-i porunci fiului său să aprindă focul, să 
pregătească un vas de lemn şi să frigă 
carnea. Băiatul făcu focul, dobori un 
copac mare, tăie o bucată din trunchi şi 
începu s-o cioplească. 

- Ce faci acolo? întrebă taică-său. 

- Un vas de lemn, răspunse fiul. 
Hanul se supără şi-l bătu iar pe 
prostănac. 

Plecară apoi mai departe şi din nou 
uciseră o fiară. Hanul tăie o bucată de 
carne şi-l rugă pe fiul său să facă focul, să 
frigă carnea şi să-i pregătească un 
aşternut negru. Băiatul aprinse focul, 
fripse carnea pe o frigare de fier şi, 
negăsind altceva negru de aşternut, 
smulse pâslă de pe şa şi o întinse pe jos. 
Taică-său îl bătu din nou, când văzu una 
ca asta. 

întorcându-se acasă, tânărul se 
plânse nevestei că l-a bătut taică-său. 

- A avut dreptate, îi răspunse ea. 
Trebuie 
să cugetăm bine la ce ţi-a zis. 

Şi după ce se gândi, îi spuse 
bărbatului ei ce greşeli făcuse. 

Curând, hanul şi fiul său o porniră din 
nou la vânătoare. Când ieşiră în câmp, tatăl 
îi spuse fiului: 

- la-o înaintea mea, dar în aşa chip 
ca să 
salte coada calului. 

Băiatul îşi aduse aminte de ce-i 
spusese nevastă-sa şi o porni înaintea 
tatălui său în trap mărunt. Când omorâră 
o fiară, hanul îi porunci 

fiului său să aprindă focul şi să 
pregătească un vas de lemn. 

Băiatul făcu focul, ciopli o frigare de 
lemn şi fripse carnea. Taică-său mancă, 
apoi o porni mai departe şi mai ucise o 
fiară. 

- Tu, fiule, aprinde focul, pune 


carnea în 
frigare, iar după ce s-a fript, pregăteşte- 
mi aş 


ternut negru. 

Băiatul făcu focul, fripse carnea, iar 
când pământul se înnegri sub foc, dădu 
cenuşa la o parte ca să se poată şedea în 
locul acela. 

Taică-său  mancă, se aşeză pe 

pământul cald şi spuse: 
- Mai înainte fiul meu nu ştia lucrurile 
astea, dar acum le ştie. Nevasta te-a 
învăţat sau tu, cu mintea ta, le-ai judecat? 
- Cu mintea mea am judecat, tată. 
Dacă am ajuns han, m-am mai deşteptat şi 
eu. 

Taică-său nu-l crezu şi-i spuse: 

- Bine, fiule, eu rămân să mai vânez 


câte 
ceva, iar tu întoarce-te acasă, dar ai grijă 
ca nu 


care cumva să te rătăceşti în drum. 

Hanul îl povăţui încotro s-o ia, dar 
fiul său se abătu din drum, trecu de casă 
şi se rătăci. Se sperie fiul hanului, când, 
deodată, văzu în faţa lui 

i cal. Luându-se după el, ajunse la o 
herghelie 
Î cai, înnopta la herghelegiu, iar 
dimineaţa îi 
*runci acestuia să-l călăuzească până la 
curte. 
Văzându-l viu şi nevătămat, nevastă-sa se 
jucur 
ă: 
- Ei, acum soţul meu se poate socoti 
han. 
Hanul cel bătrân se rătăci şi el în 
timpul 
nopţii, trecu hotarul unei împărăţii străine 
şi fu luat rob. Oricât a încercat el să se 
dezvinovăţească, nimeni nu l-a crezut că 
n-a venit cu gânduri rele. Trei ani zăcu 
într-o iurtă murdară, mai mult mort decât 
viu. Şi iată că hanul acelei ţări hotări să-i 
ia viaţa. lar robul ceru îngăduinţa ca 
înainte de moarte să trimită o scrisoare 
alor săi. Hanul se învoi, dar îi puse 
următoarea condiţie: 
- De vei scrie de bine în scrisoare, o 
trimitem, 
de nu - să n-aştepţi nici o îndurare, te 
ucidem! 
Şi îi dădură robului o hârtie, iar acesta 
scrise: 


Eu tuturor cu plecăciune mă 
închin Şi vă vestesc că, pe 
meleag străin, Bine trăiesc şi 
toate-mi merg din plin. Cândva, 
mă voi întoarce iar acasă? Doar 
gându-acesta singur mă apasă! 

Să dormi sub baldachin 
albastru-i 

minunat 
Pe aşternuturi de mătăsuri şi 
smarald, în perini roşii stau 
mereu, noapte şi zi, Laptele-I 
beau din cupe sini lii. Și-ntr-un 
palat cu caturi opt, lucru 

măreț, 
Opt slugi mă tin mereu la mare 
preț. Trăiesc aci nu ca un 
oaspete, ci ca 

stăpă 
n, Șipân 'la moarte aici voi să 
rămân. De vreți norocul meu 
să-l împărţiţi, Să strângeți 
turmele şi-ncoace să 

veniți, 
în faţă să mânați vite cornute 
Si-n urmă să se-nşire necornute. 
Luaţi cu voi comori- v-or prinde 
pine-n 

cale-L 
uati chiar tot... Să uit era, îmi 
pare: Cu maica lui era-n palatul 
nost', Un mânz bolnav şi 
răpciugos. Puteţi acolo să-l 
lăsaţi, pe loc, Căci cinste nu ne 
face-un cal olog. Doi pomi de 
santal, mari, rotați, 


Sclipesc în soare auriți. 

Unul pe locu-i să-l lăsați, 

Cu celălalt aici veniţi. 

Apoi, în fundul marelui palat, 
Sus, pe perete, în al meu iatac, 
E-un foarfece-aurit ce prinde 
bine, 

Fără de el, să nu veniți la mine. 


Prizonierul dădu scrisoarea aceasta 
câr-muitorului acelei ţări. Citind-o, el 
spuse: 


- Hei, ca pe ochii din cap păziți- 


l pe 
han 
! Gonaci cu scrisoarea trimiteţi 
la 
duşman, 


Hârtia asta, cu vorbele-i 
meşteşugite, Aur ne-aduce, 
argint şi mândre vite. Noi 
caravanele întâi să le vedem, Si- 
apoi pe hanul cel bătrân cu săbii 
îl 

tăiem! 


Şi trimise hanul cel hain doi gonaci să 
ducă scrisoarea, să aducă răspunsul şi să 
ia cu ei toată averea şi toate vitele acestui 
prins de seamă. 

Gonacii dădură scrisoarea fiului cel 
tont a! hanului, iar acesta se bucură 
grozav, arătă soi-soarea mamei sale şi 
dregătorilor şi hotări: 

- Pregătiţi-vă de drum lung... 
Despărţiţi vitele 
cornute de cele necornute. Adunați toate 
her 
gheliile, numai iapa cea bălţată şi mânzul 


ei cel 
răpănos să rămână pe loc. Luaţi cu voi 
unul din 
cei doi copaci de santal, iar pe celălalt 
lăsaţi-l. în 


noua împărăție vom trăi mult mai bine. 
Slugile hanului începură să alerge 
zorite de colo-colo, iar tânăra soţie, care 
nu citise scrisoarea socrului său, o 
întrebă pe soacră-sa: 
- Unde se pregătesc să plece? Şi de ce 
au împărţit turmele în două? 
- Păi, am primit o scrisoare de la 
socru-tău. Tu n-ai citit-o? se miră soacra. 
Au început ele să caute scrisoarea, 
dar ia-o de unde nu-i, parcă o înghiţise 
pământul. în cele din urmă, copiii au dat 
de ea într-o grămadă de gunoL Nora cea 
isteaţă citi scrisoarea şi le răstălmăci 
tuturor înţelesul ei adevărat, lată ce 
scria, de fapt, hanul: 


Cumplit necaz mă împresoară 


Şi-i rog pe-ai mei în ajutor să-mi 
sară. 

Aflaţi deci: rob căzut-am în 
străina țară, Şi mult mă tem, în 
orice ceas, că mă 
omoară. 
Iar soarta mea e tare nemiloasă, 
M-oi mai întoarce, oare, viu 
acasă? Mănânc şi stau sub cer 
descoperit, în țărnă dorm, de 
moarte-s istovit. Cu opt pereți e 
iurta, în care-s slugi 
- opt toate - 
Să ies, cu ei aice, în stepă nu se 
poate. Departe nu e clipa când 
simt că m-oi 
sfârşi, în 
pământ străin oasele-mi vor 
putrezi. Dară de vreți să mă 
scăpați de moarte, Atunci 
degrabă să veniţi cu oaste: Cei 
înarmați, în frunte; cei fără 
arme-n 
spate! 
Gonaciul ce scrisoarea v-o 
aduce Să-l folosiţi, la mine vă va 
duce. Dardacă-s doi, atunci, 
neapărat, Pe unul să-l ucideţi de 
îndat'. lar doamna mea şi fiul - 
vă-ncurcă 
amândoi 
! De-aceea nu-i nevoie ca să-i 
luaţi cu 
Voi. 


Ca nora mea deşteaptă în ţâră 


altul 
Nu-i 
în toate cereţi sfatu-i - eu doar 
atât vă 
spui -Şi 


tâlcuri înțelepte la toate va găsi, 
De-aceea, fără vorbă, conduşi de 
ea 

veți fi! 


Adună nora numaidecât oastea, pe 
cei înarmaţi îi rândui în faţă, iar celor fără 
de arme le porunci să păşească în urmă. 
Pe unul din gonaci îl uciseră, iar pe 
celălalt îl păstrară ca să le-arate drumul 
spre hanul cel rău. 

Pe la miez de noapte, năvăliră pe 
pământurile acestuia şi, dimineaţa, la 
răsăritul soarelui, îl eliberară pe hanu- 
socru. lară pe hanul vecin, cel crud şi 
hain, îl luară în robie. 


lată cum fata unui om sărman A- 
nvins oştirea unui han duşman. 
Tara şi-a dus-o spre izbândă, 
Socrul scăpat-a astfel de osândă 
Și-ncrederea în inimi, s-a 
înstăpânit, Că-nţelepciunea e un 
dar neprețuilt. 

Povestea lui Banga 


IN VREMURILE DE DEMULT, trăia 
împreună cu mama lui un flăcău sărac, pe 
nume Banga. Şi flăcăul ăsta nu avea nimic 
în afară de W un topor. Cu el tăia lemne şi 
le vindea prin sate. 

Odată, Banga îşi luă toporul, intră în 
pădure şi lovi un copac. Deodată, de 
undeva, se auzi clinchetul unui clopoțel. 
Banga se luă după el şi iată că văzu 
înaintea sa un lama, un înţelept sihastru, 
care stătea pe o stâncă. 

-în sfârşit, ai sosit, fiule, spuse lama. 
Peste câteva zile o să vină mare viitură. Tu 
fă-ţi o plută, aşaz-o pe maică-ta pe ea şi 
pluteşte aşa până o să întâlneşti o 
bătrână, un şarpe şi nişte şoareci. Şarpele 
şi şoarecii ia-i cu tine, dar pe bătrână, 
nici în ruptul capului. 

După trei zile şi trei nopţi, într- 
adevăr se porni o mare viitură. Banga 
ascultă de sfatul înţeleptului, îşi întocmi 
o plută şi se aşeză pe ea împreună cu 
maică-sa. La un moment dat, de plută se 
apropie un şarpe şi îl rugă să-l scape. 
Flăcăul îl ajută să se caţăre pe plută. După 
aceea 

se apropiară înot şi şoarecii. Băiatul îi 
scăpă din necaz şi pe ei. Apoi auzi cum îl 
cheamă în ajutor femeia. Şi i se făcu milă 
de ea - era doar la fel de bătrână ca şi 
propria-i mamă! - aşa că o luă cu sine pe 
plută. Curând apa se retrase şi toţi cei pe 
care flăcăul îi scăpase de la pieire se 
împrăştiară care încotro. 

într-un timp, flăcăul mergea prin 
pădure cu o povară grea pe umeri. Dintr- 
o dată, dinspre miazănoapte, se stârni un 
vânt puternic şi, ca şi cum ar fi fost o 
fiinţă vie, îi smulse povara din mâini, iar 
mai apoi şi toporul. Când se potoli vântul, 
flăcăul îşi văzu toporul aruncat pe jos, 
plin de sânge, iar în jurul lui numai urme 
însângerate. Culese toporul de pe jos, se 
luă după urme şi ajunse la o peşteră. 
Intră el în peşteră şi văzu că aceasta mai 
are o ieşire. Trecu de partea cealaltă a 
stâncii şi, deodată, în faţa ochilor lui se 
deschise o vale largă, iar în depărtare 
zări multe, nenumărate iurte. Intră într- 
una din ele şi văzu înăuntru doi oameni 
cu capete de aramă şi picioare de 
antilopă. Amândoi se holbară aşa de urât 
la Banga, că acestuia îi pieri graiul de 
frică şi, plin de spaimă, se repezi afară, în 
uliţă. Acolo 

dădu cu ochii de două case mari de 
piatră, cu lacăte uriaşe de fier la uşi. 
Dintr-una din ele se auzea plânsul cuiva. 
Flăcăul sfărâmă lacătul cu toporul, intră 
în casă şi văzu o mare mulţime de oameni 
înghesuiți acolo. 

- Unde am nimerit, oare? întrebă el. 

-în ţara mangaşilor, îi răspunseră 
oamenii. Ne-au adus aici ca să ne sugă 
sângele. 

- Şi unde sunt acum mangaşii? 

- De obicei umblă prin iurte, după 
pradă. Astăzi însă căpetenia lor şi-a rupt 
un picior şi a rămas în casă, să se vindece. 
Mangaşii se strâng îndeobşte la un semnal 
- când se bate în talgerele de bronz din 
casa de colo. 

Banga ieşi în uliţă. Talgerele de bronz 
tocmai începeau să dăngăne. Tot felul de 
dihănii fioroase, la fel cu acelea pe care le 
văzuse mai înainte, se îndreptau către 
casa vecină. 

- V-aţi strâns cu toţii? întrebă flăcăul, 
după ce toate dihăniile intrară înăuntru. 

- Toţi, în afară de căpetenie. 

- De ce? 

- Fiindcă este bolnav. 

Băiatul alergă repede în uliţă, propti 
bine uşa pe dinafară, înconjură casa din 
toate părțile cu 

lemne şi-i dădu foc. Apoi îi eliberă pe toţi 
oamenii închişi în cealaltă casă şi, 
împreună cu ei, se îndreptă spre căpetenia 
mangaşilor. Acesta, vrând să fugă, încercă 
să se scoale din pat, dar căzu neputincios 
la loc. Flăcăul îl ucise cu toporul, luă cu 
sine multe pietre scumpe şi podoabe şi 
se întoarse acasă. 

lată însă că de unde, de neunde apăru 
baba pe care o scăpase el de la înec; 
pasămite asta era chiar mama 
mangaşilor pe care-i omorâse Banga. Ea 
se duse la han şi-l pâri pe Banga, 
spunând că a furat pietre preţioase din 
vistierie. Hanul porunci ca flăcăul să fie 
aruncat în temniţă. Şi Banga ar fi murit 
acolo de foame, dacă nu i-ar fi sărit în 
ajutor şoarecii pe care-i scăpase de la 
înec. Aceştia îi aduseră tot timpul de 
mâncare. lar şarpele se furişă în 
încăperile hanului şi-l strânse, şi-l 
strânse, aproape să-l sugrume. 
Dimineaţa, hanul îl chemă la el pe lama şi- 
l rugă să-l lămurească de ce-a încercat 
şarpele să-l sugrume. 

- Pentru că ai aruncat în temniţă un 
om nevinovat, îi răspunse lama. Dă-i 
drumul băiatului şi şarpele o să te lase în 
pace. 

„Cu siguranţă că flăcăul şi-a dat de 
mult sufletul", gândi hanul şi o luă la fugă 
spre temniţă. 

Când, ce să vezi? Banga era viu şi 
sănătos, ba se şi îngrăşase puţin. Hanul 
se bucură, îl eliberă pe flăcău, îi dădu 
înapoi pietrele preţioase pe care i le 
luase, ba îi mai dărui şi altele pe 
deasupra. 

Şarpele îl lăsă pe han în pace, iar 
Banga se întoarse acasă şi trăi mai 
departe cu maică-sa, în fericire şi 
îmbelşugare. 


POVESTE JAVANEZĂ 


Crocodilul alb 


A FOST ODATĂ în insula Java un 
rege vestit; el se numea Devata Ciăncar, 
adică Zeul pe Pământ. Regele acesta n- 
avea altă plăcere decât să mănânce. Nu-i 
plăcea nici vânătoarea, nici luptele de 
cocoşi, nici cele între taur şi tigru, nici 
întrecerea călăreţilor. în schimb, avea 
sute de bucătari. Un bucătar-şef avea sub 
comanda lui câţiva ajutori de bucătar-şef, 
iar fiecare ajutor de bucătar-şef avea sub 
comanda lui câţiva bucătari. Dar şi aceşti 
bucătari simpli, la rândul lor, aveau 
câţiva ajutori de bucătar, şi aşa mai 
departe. Fiecare bucătar-şef răspundea 
doar pentru un singur fel de mâncare, 
niciodată mai mult. Unul era meşter la 
supa de pasăre, altul era meşter la ciorba 
de burtă şi aşa mai departe, de la 
mâncărurile obişnuite până la 
mâncărurile 

neobişnuite, ca limbi de papagal, creier 
de maimuţă, labă de tigru şi altele. Pe 
urmă, regelui nu-i plăcea să mănânce 
singur, căci singur îşi pierdea pofta de 
mâncare. în fiecare zi stăteau la masa lui 
toţi prinții şi boierii ca la o sărbătoare, iar 
de treburile ţării nimeni nu se ocupa. 
Bineînţeles, poporul trebuia să aducă 
cele de trebuinţă gătitului: zeci de păsări, 
zeci de animale rare şi sălbatice, 
mirodenii şi rădăcini care nu se găseau 
decât în junglă. Trăia poporul cum trăia, 
dar de asemenea trai mai bine lipsă. 

într-o zi, pe când regele mânca o 
ciorbă de fazan, se întâmplă să găsească 
o bucăţică de carne cu un gust deosebit 
de bun. N-avea gustul cărnii de fazan, dar 
nici alt gust de carne de care mâncase 
până atunci. Ce fel de carne era oare? se 
mira regele. Doar mâncase atâtea feluri 
de carne şi ştia gustul fiecăreia. îi întrebă 
pe ceilalţi meseni dacă nimerise vreunul 
vreo bucată de carne cu un gust deosebit 
în ciorba de fazan, însă toţi îi răspunseră 
că nu. Ciorba de fazan avea came de 
fazan, ziceau ei. Dar regele era sigur că în 
ciorba de fazan mai era şi alt fel de carne 
şi se hotări să afle imediat ce carne era, 
ca să mai 

mănânce din această bunătate deosebită. 
Chemă pe şeful bucătar care făcuse ciorba 
de fazan şi-i povesti cele întâmplate. Dar 
şi şeful bucătar o ţinea una şi bună, că 
ciorba de fazan era gătită în faţa ochilor 
lui şi avea numai şi numai carne de fazan 
şi nimic altceva. 

- Dacă nu-mi afli ce carne era, zise 


regele 
ameninţător, voi porunci să vă scurteze de 
cap şi 


pe tine şi pe toţi ajutorii tăi! 

Ce putea să facă şeful bucătar? 
Chemă şi el pe toţi ajutorii lui şi îi înfăţişă 
regelui. La rândul lor, aceştia din urmă îi 
chemară pe ucenici. Unul dintre ucenici, 
tremurând de frică, zise: 

- Vai, stăpâne, mă rog de iertare! 
Toată 
această întâmplare s-a datorat numai şi 
numai 
din vina mea. Când am tăiat carnea de 
fazan, 
mi-am tăiat şi vârful degetului mic. Poate 
bucăţica 
degetului meu mic era aceea cu un gust 
deosebit. 

Regele rămase nedumerit, dar în 
acelaşi timp era şi fericit de această 
întâmplare. Cum de nu i-a trecut prin 
minte până atunci să guste carne de om? 
De n-ar fi fost această întâmplare, poate 
până la moarte n-ar fi gustat niciodată o 
asemenea bunătate. 

începând din ziua aceea, carnea de 
om deveni mâncarea lui preferată. Carnea 
de om era întotdeauna prezentă la masa 
lui, gătită în diferite feluri. îi plăcea mai 
ales carnea de copii, fiind mai fragedă. 
Toată lumea îşi ascundea copiii, căci 
peste tot oamenii regelui îi căutau. După 
câţiva ani, nici un copil nu se mai găsi pe 
insulă, cu toţii fuseseră mâncaţi de regele 
Devata Ciăncar. Dacă nu se mai puteau 
găsi copii, atunci începură să fie vânaţi şi 
tinerii. Fugeau tinerii, unii în munţi, alţii 
în junglă, de au rămas satele numai cu 
bătrânii gârboviţi de ani, care nu mai 
erau buni pentru nici un fel de muncă. 
Java cea bogată deveni o ţară pustie. Nici 
orezăriile nu se mai lucrau. 

în timpul acela veni în insula Java un 
tânăr voinic, pe numeAgisaka. Trecu 
Agisaka prin mai multe sate şi nicăieri nu 
văzu ţipenie de om. în sfârşit, când 
trecea prin satul Dadapan văzu o femeie 
bătrână. O întrebă ce se întâmplă cu 
această ţară de nu se mai vede viaţă 
nicăieri. Bătrâna din Dadapan îi povesti 
despre regele Devata Ciăncar şi de 
obiceiul său de a mânca în ultimul timp 
numai carne de om şi de aceea tinerii 
fugiseră în munţi şi în junglă. 

- Mai bine pregăteşte-te să te 


întorci de 
unde ai venit sau du-te de te ascunde, 
până nu 


vin oamenii regelui în căutarea tinerilor 
rătăciţi. 

Dar Agisaka, în loc să asculte povaţa 
bătrânei, zise că lui nu îi este frică, ba ar 
vrea chiar să se ducă să-l întâlnească pe 
acest rege mâncător de oameni. 

într-adevăr, puţin timp după aceea 
veniră oamenii regelui. Când îl văzură pe 
Agisaka, vrură să-l lege ca pe un vânat. 
Dar Agisaka era un năzdrăvan. în loc să-l 
lege pe el, ei se legau şi se luptau între ei, 
se băteau şi se omorau; Agisaka stătea cu 
braţele încrucişate, fără să-şi mişte nici 
un singur deget. După ce văzu că oamenii 
regelui se bătură îndeajuns, Agisaka făcu 
ce făcu, încât ei se opriră din bătaie. Le 
spuse că acceptă să-l ducă în faţa regelui. 

Nu mică fu bucuria regelui văzând că 
slujbaşii lui se întorseseră cu un tânăr. De 
mai multe luni nu mai gustase came de 
om. însă Agisaka îi zise: 

- Eu am venit de bună voie la tine, 


căci de 
vrei să mă omori n-ai să izbuteşti 
niciodată. Am 
auzit că ai obiceiul să mănânci carne de 
om şi eu 


am venit ca să mă mănânci. 

- Cum, vrei să te mănânc de bună 
voie? întrebă regele, mirat. 

- Da, însă numai de vei izbuti să umpli 
şapca mea cu pământ. lar de nu, te voi 
omori. 

- Numai atâta? râse regele în 
hohote. îți voi umple nu o şapcă, ci o mie 
de şepci dacă doreşti. 

Regele cobori de pe tron şi se duse 
afară să umple cu pământ şapca lui 
Agisaka. Dar când o trase, şapca se lărgi. 
Cu cât trăgea mai mult, cu atât se lărgea 
mai tare. Regele trăgea întruna de şapcă, 
urmărit de Agisaka, până îl cuprinse frica 
şi începu să fugă. Dar fugind, tot trăgea 
de şapcă şi aceasta se lărgea mereu. 
Fugea, fugea regele trăgând şapca după 
el, până ce ajunse la ţărmul Mării de Sud. 
Acolo nu mai avea unde să fugă, iar 
Agisaka îl şi ajunse din urmă. 

-Ajutor! ţipă regele. 

Dar nimeni nu veni să-l ajute. Regele 
căzu cu capul la pământ şi gemu: 

- Iertare, iertare! 

- Eu te iert, spuse Agisaka, căci mie 


nu 
mi-ai făcut nimic. Dar oamenii şi copiii 
pe care 


i-ai mâncat, cum te vor ierta? 

- Nu mă omori, fă orice cu mine, dar 
nu mă omori! îndurare! gemu regele. 

- Bine, nu te voi omori, spuse 
Agisaka. Deoarece ţie îţi place să 
mănânci carne de om, mâncător de 
oameni să rămâi. De moarte ţi-e frică, de 
aceea nu vei muri niciodată. 

Şi cu aceste cuvinte îl îmbrânci pe 
rege în mare. Când căzu în apă, regele se 
făcu nevăzut, iar în locul lui apăru un 
crocodil alb, căci într-adevăr regele 
Devata Ciăncar se preschimbă în crocodil 
alb. Şi acest crocodil nu trăieşte în fluvii, 
ci numai în Marea de Sud. De aceea 
localnicii nu se încumetă să facă baie în 
Marea de Sud, căci crocodilul alb 
seamănă la culoare cu spuma mării şi te 
poate înhăţa pe neaşteptate. 


POVESTE TIBETANĂ 


Ţeambo şi Guba 


TRĂIAU ODATĂ într-un sat tibetan 
doi oameni: 'Ţeambo şi Guba. Ţeambo era 
tare şiret şi lacom. Guba, dimpotrivă, era 
un om simplu, bun şi cinstit. 

S-a întâmplat ca, într-o zi, 'Ţeambo şi 
Guba să plece în oraşul cel mai apropiat 
după cumpărături. Mergând ei pe drum, 
deodată văzură în faţa lor un vas de aur. 
Ridicară vasul şi începură să se întrebe 
care dintre ei va fi fericitul proprietar. Până 
seara târziu, Ţeambo şi Guba se tot certară, 
în cele din urmă, căzură de acord să vândă 
vasul, iar banii să-i împartă pe din două, 
în părţi egale. Dar cine se va ocupa cu 
vânzarea vasului noaptea? 

- Hai să-l ascundem în scorbura 
copacului de colo, spuse şiretul Ţeambo, 
iar noi să ne 

întoarcem acasă. Nu se va întâmpla nimic 
cu el până mâine-dimineaţă. 

Zis şi făcut. 

Guba veni acasă, dădu vitelor de 
mâncare, unse cizmele cu untură şi se 
culcă. lar şiretul Țeambo aşteptă până ce 
lumina din geamul lui Guba se stinse, 
apoi se întoarse la locul unde era 
copacul, se caţără pân' la scorbură, 
scoase vasul şi-l aduse acasă. 

Dimineaţa, după cum s-au înţeles, 
Ţeambo bătu la uşa lui Guba, 

- Să mergem, vecine, la vas. Soarele 
de 
mult a ieşit după crestele munţilor. O să 
întârziem 
şi la târg! 

în scurt timp, Ţeambo şi Guba se 
apropiară de copac şi se urcară până la 
scorbură. Deodată amândoi strigară: 

- L-au furat! 

Ţeambo se prefăcu de supărare că e 

cât pe-aci,să cadă din copac. Apoi spuse: 
- Numai noi amândoi ştiam de vas. 
Eu nu l-am luat. înseamnă că tu, Guba, l- 
ai furat! 
- E adevărat ce spui, [eambo, 
răspunse Guba, numai noi amândoi ştiam 
de el. Dar eu nu l-am luat, înseamnă că tu 
l-ai furat, Ţeambo! 

Mult timp se certară [eambo şi 
Guba. Apoi hotărâră să meargă la un 
bătrân înţelept. Bătrânul îi ascultă, apoi 
răspunse: 

-Afară de voi doi, a mai fost acolo 
încă un martor, care ştie totul şi o să ne 
spuie tot adevărul. 

- Cine-i acela? Cine? strigară într-un 
glas 'Ţeambo şi Guba. 

-Copacul, răspunse liniştit înțeleptul. 
Mâine dimineaţă o să mergem la copac şi 
o să aflăm de la el cine dintre voi a furat 
vasul. 

Guba se plecă adânc în faţa 
bătrânului şi se întoarse acasă. Iar 
şiretul Ţeambo se gândi repede ce 
trebuia să facă. Valvârtej alergă la tatăl 
său şi-i spuse gâfâind: 

-Tată, tată, scapă-mă de nevoie! O să 
ne îmbogăţim amândoi. Numai fă-mi un 
bine. La doi kilometri de satul nostru se 
află un copac. Aleargă până la el, ascunde- 
te în scorbura lui şi stai liniştit acolo până 
mâine dimineaţă. în zori o să venim cu 
bătrânul înţelept la copac. Şi când 
înțeleptul va întreba: „Cine a furat vasul de 
aur?", dumneata să-i răspunzi: „Guba a 
furat"! Asta-i tot. 

Tatăl fu de acord. îşi îmbrăcă halatul 
şi, uitându-se în toate părţile, ca nu cumva 
să-l vadă 

cineva, se îndreptă către marginea satului. 
Merse doi kilometri, găsi copacul cu 
pricina şi se băgă în scorbura lui. 

Dimineaţa, veniră la copac fiul său, 
vecinul Guba şi bătrânul înțelept. 
Apropiindu-se de copac, înțeleptul puse 
mâna pe el şi-l întrebă: 

- Copacule, răspunde-ne cine a furat 
vasul 
de aur din scorbura ta? 

Deodată, spre mirarea celor de faţă, 
copacul răspunse cu glas omenesc: 

- Guba a furat vasul de aur! 
- Ai auzit, Guba? zise înțeleptul. Va 
trebui să dovedeşti că nu tu ai furat vasul. 

Atunci Guba scoase repede 
scăpărătoarea, cremenea şi iasca, din 
buzunar, scapără scântei şi aprinse 
copacul. 

- Ce faci, Guba? strigă Ţeambo. Cum 
îndrăzneşti să dai foc copacului sfânt?! O 
să te 
pedepsească Buddha... 

Dar vântul a fost mai tare decât 
cuvintele lui Ţeambo. Suflă, şi primele 
scântei aprinseră coaja copacului, iar focul 
se urcă până la scorbură. Tatăl lui Țeambo, 
neputând să îndure căldura şi fumul, 
strigă cât îl tinu gura: 

- Vai, vai, scăpaţi-mă, oameni buni! 
Pe- 
depsiţi-l pe fiul meu! El a furat, el a furat 
vasul 
de aur şi m-a împins şi pe mine la păcat! 
să-l 
pedepsească însuşi Buddha! 

Tatăl lui Ţeambo se smuci, ieşi din 
scorbură, se aruncă asupra fiului său şi 
începu să-i care la pumni. lar bunul Guba, 
stând de o parte, îi privi şi exclamă, 
adresându-se bătrânului înţelept: 

- Nici că merita altceva! 

lată cum omul cel lacom şi-a primit 
pedeapsa cuvenită. De atunci, în acel sat, 
oamenii îl ocoleau pe Ţeambo, iar pe Guba 
îl stimau pentru cinstea sa. 


POVEŞTI INDIENE 


Maimuţa şi broasca țestoasă 


PE O INSULĂ îndepărtată trăia o 
maimuţă singuratică. Culcuşul şi-l făcuse 
într-o dumbravă de smochini pe malul 
mării; se hrănea cu fructe şi era 
mulţumită. Ar fi vrut totuşi să aibă un 
prieten, într-o zi văzu pe malul mării o 
broască ţestoasă, care venise aici de pe 
insula vecină. Maimuţa căută smochine 
coapte şi aruncă una broaştei țestoase, 
care-i plăcu foarte mult. întoarse capul şi-i 
mulţumi maimuţei. 

- N-ai pentru ce, spuse maimuta. Dacă 
vrei, pot să-ţi dau mai multe. 

De atunci, maimuța îi dădea broaştei 
testoase în fiecare zi smochine coapte şi 
astfel se  împrieteniră. Maimuţa era 
mulţumită că are cu cine vorbi, iar 
broasca ţestoasă era şi ea fericită că-şi 
găsise o prietenă bună. 

între timp, însă, se îmbolnăvi leul, 
regele animalelor. Putea să se vindece 
numai cu o inimă de maimuţă, care 
lecuieşte orice boală. Leul dădu de veste 
că pe acela care-i va aduce o inimă de 
maimuţă îl va răsplăti din belşug şi-l va 
numi urmaşul său. Când a auzit de asta, 
broasca ţestoasă şi-a adus aminte de 
prietena ei. Veni la dumbrava de 
smochini, se lăsă tratată cu fructe, apoi 
spuse: 
- Dragă prietenă, aş fi foarte 
bucuroasă să vii la mine la masă. N-ai 
vrea să vii acum? 
- Cu multă bucurie, răspunse 
maimuța. Dar cum să trec eu marea? 
- Foarte simplu, spuse broasca 
ţestoasă. Urcă-te pe spinarea mea şi te 
voi duce eu. 

Maimuţa nu bănui nimic şi se învoi. 
Se urcă pe spinarea broaştei țestoase. 
Când ajunse în mijlocul mării, deodată 
broasca ţestoasă se opri şi întrebă: 

-Ascultă, maimuţă, este adevărat că 
inima ta poate să vindece orice boală? 

Maimuţa se sperie. îndată îşi dădu 
seama la ce se gândeşte broasca 
ţestoasă. Se opri o clipă, apoi spuse: 

- Da, broască, este adevărat. Ai pe 
cineva bolnav? 

- Da, răspunse broasca. Regele nostru, 
leul. 

- De ce nu mi-ai spus aşa de la 
început? o întrebă atunci maimuța. Aş fi 
luat-o cu mine şi ţi-aş fi dat-o. 

- Cum adică? se miră broasca ţestoasă. 
Tu nu-ţi porţi inima cu tine? 

- Nu, nu o port cu mine, răspunse 
maimuța. Noi, maimuţele, lăsăm inimile 
acasă, când plecăm undeva! Dar, dacă vrei, 
du-mă înapoi şi ţi-o dau. 

Broasca ţestoasă ascultă, se întoarse 
şi se opri o clipă pe malul mării, lângă 
dumbrava de  smochini. Maimuţa se 
caţără în primul copac şi veselă începu să 
mănânce smochine. 

- Du-te mai repede după inimă! o 
grăbi broasca ţestoasă. Nu am timp de 
pierdut. 

- Unde vrei să mă duc după ea?! 
întrebă maimuța. O port doar cu mine, ca 
şi celelalte animale. Dar unui prieten, aşa 
cum eşti tu, n-am s-o dau. 

Broasca ţestoasă se ruşina, iar 
maimuța nu mai uită niciodată de atunci 
că prietenia nu se încredinţează primului 
venit. 

Supărarea maimuţei 


CÂNDVA, o maimuţă se privea într-o 
oglindă.  Văzându-şi doar mâinile şi 
picioarele, şi gândindu-se la puterea ei, 
cât şi la atâtea viclenii de care era în 
stare, ea crezu că e la fel ca omul, sau 
poate şi ceva mai mult decât el. Dar, cum 
nu era lipsită de gust, când îşi zări şi chipul 
în oglindă, se văzu nevoită să-şi 
recunoască urâţenia. Se gândi ea ce se 
gândi şi deodată îi veni în minte că vina 
era a oglinzii şi nu a chipului ei, care era, 
pesemne, cu totul altfel, adică mult mai 
atrăgător decât pocitania pe care o vedea 
ea în oglindă. 

- Fii blestemată, oglindă neruşinată! 
ţipă maimuța. Sunt sigură că numai tu 
eşti de vină! Eu sunt o frumuseţe, ba chiar 
mai frumoasă decât frumuseţea însăşi! De 
ce îmi arăţi chipul ăsta pocit, care nu-i al 
meu?! 

Şi, luând un băț pe care-l avea la 
îndemână, se apucă să izbească în 
oglinda cea mare, făcând-o în sute de 
bucățele. Râsul răutăcios de pe figura 
maimuţei se prefăcu iute într-un rânjet de 
mare amărăciune. De unde-i apăruse un 
singur 

chip pocit în oglindă, acum, pe unde se 
învârtea, nu dădea decât de acelaşi chip, 
dar în sute şi sute de cioburi. 
Răzbunarea ei nedreaptă se întorsese 
împotrivă-i. Şi adevărul, oricât de 
dureros a fost el, a potolit îngâmfarea fără 
noimă a maimuţei. 


Broasca ţestoasă şi rațele 
sălbatice 


A FOST ODATĂ un lac şi, într-o vară 
secetoasă, lacul acesta a secat. Mai toate 
vieţuitoarele de acolo îl părăsiseră, de 
cum şi-au dat seama că va seca, afară 
doar de două rațe sălbatice şi o broască 
ţestoasă care rămăsese abătută pe malul 
lacului. 

- Dacă şi voi zburati, răţuşte prietene, 
atunci eu o să mor de sete, dar şi de 
urât... Luaţi-mă şi pe mine. Eu merg încet 
şi cine ştie dacă voi ajunge teafără lângă o 
altă apă, le rugă fierbinte broasca 
ţestoasă pe rațele sălbatice. 

-Te luăm cu noi, cu plăcere. Ne-am şi 
gândit cum o să facem mâine dimineaţă, 
când vom pomi în zbor, spuse una dintre 
cele două rațe. Du-te chiar acum de 
caută o ramură mai groasă de copac. Tu 
vei apuca cu gura, bine-bine, de ea, iar 
eu de la un capăt şi prietena mea de la 
celălalt capăt, vom ţine cu ciocurile 
noastre de ram, încât tu vei zbura alături 
de noi. 

- Toată grija ta, continuă a doua rață 
sălbatică, va fi să nu scoţi nici o vorbă, 
orice s-ar întâmpla să vezi sau să auzi în 
văzduh sau pe pământ, în timpul 
zborului. Fii cu băgare de seamă, că... 
dacă deschizi gura să vorbeşti, ai să cazi 
de pe ram şi mori! Noi te vom purta în 
zbor cu toată grija, de noi să nu ai teamă, 
fii doar atentă la ce ţi-am spus! 

A doua zi, în zori, broasca apucă deci 
cu putere ramura groasă, de o parte o 
rață şi de cealaltă parte cealaltă rață, şi 
iată broasca ţestoasă zburând cum nu 
zburase nici o altă broască până atunci. 
Când  străbătură  văzduhul, celorlalte 
păsări întâlnite în zbor nu li se părură 
ceva extraordinar văzând cum zboară o 
broască ţestoasă sau, chiar dacă erau 
uimite, nu aveau 

timp să-şi arate uimirea, căci zburau şi 
ele, zburau şi rațele. 

Dar iată că, plutind deasupra unui 
sat, oamenii care au văzut pentru prima 
dată o broască ţestoasă în zbor nu s-au 
dumirit cum şi în ce fel zbura ea şi atunci 
nu s-au abținut să nu exclame: 

- la te uită ce minune!... Broască să 
zboare!... Dar unde-i sunt aripile?... 

Şi tot se minunau de zor, până când 
broasca, supărată, le strigă din înaltul 
cerului: 

- Nu vedeţi că nu eu zbor, ci rațele 
săl 
batice? 

Nu-şi termină însă vorba, şi pică mai 
rău decât un bolovan de pe vârful unei 
stânci.  Uitase de  poveţele rațelor 
sălbatice, şi clipa aceea a costat-o viaţa. 

